Ramai Terhibur! Mustapha Kamal ‘Buat Drama’ Megah Holding Di TikTok

Fenomena ‘drama’ Megah Holding kembali tular di media sosial, dan sekaligus menarik perhatian warganet. Mana tidaknya melihat dialog santai Mustapha Kamal sebagai pemilik Megah Holding di TikTok, membuatkan orang ramai turut serta berdialog dengan aktor senior ini.

Mengikuti perkembangan semasa, Mustapha juga sebenarnya merupakan pengguna aplikasi TikTok dan kebanyakan video yang dimuatnaik pasti  terselit dialog seolah-olah dia merupakan pemilik syarikat yang sinonim dengannya itu. Terbaru, antara video-video yang dimuatnaik di akaun TikTok, terdapat sebuah video dan kapsyen padanya menarik perhatian warganet.

“Kamu masih belum cukup pengalaman untuk ‘take over’ MEGAH HOLDINGSS.. Dan jika kamu masih berfoya-foya dan tidak serius dengan ‘business’…. ‘No wayyy’.” Tulisnya di TikTok

Melihatkan kapsyen dialog tersebut yang kini tular,  membuatkan ramai warganet segera membanjiri ruangan komen  akaun Tiktok Mustapha. Malah, pelakon ini turut menggelarkan dirinya sebagai  ‘papa’ dalam akaun tersebut sekaligus menghiburkan orang ramai.

“Saya sanggup ‘take over’ Megah Holdings asalkan saya tak kahwin dengan anak Tan Sri tu, ‘please’ lah papa”

“Papa saya anak tiri dengan ‘maid’ papa 20 tahun lepas. Hari ni saya nak tuntut hak saya papa”

“Eh apa ni? Papa kalau bukan saya, siapa lagi? Kalau saya boleh ambil alih syarikat tu nanti, bolehlah saya upah ‘nurse’ jagakan papa! Papa dah tua rehat papa.”

“I tak kisah! Duit bukan segala-galanya papa! Demi Haizat anak makcik Timah orang gaji kita yang bekerja sebagai bomba, I sanggup lepaskan semua.”

“Papa, saya tak nak kahwin dengan anak Tan Sri tu! Dia suka keluar masuk kelab dan tukar-tukar perempuan!”

“Papa saya sudah besar papa… Papa jangan risau untuk projek kali ni biar ‘I handle”

“Papa saya boleh ambil alih sebab saya ada pengalaman jual karipap dekat kantin sekolah, ‘pick me’ papa”

“Papa saya tak kira! Saya nak juga syarikat ni” kome mereka

Tidak cukup dengan kapsyen dialog, baru-baru ini tular pula klip video milik pengguna TikTok @pajonahayat yang merakam lakonan santai Mustapha sebagai ‘Papa’  dan pemilik syarikat Megah Holding.

Part 1 jumpa papa mintak 1 juta 😂 @mustaphakamaal

♬ original sound – Pojanahayat – Pojanahayat

Melihat lakonan santai Mustapha sebagai pemilik syarikat koporat tersebut ternyata masih menyengat seperti di dalam drama. Malah, ramai peminat turut meninggalkan pelbagai komen lucu dan menghiburkan hati diruangan komen video TikTok tersebut.

“Ingat pesan papa. Kahwin dengan anak Dato Iskandar. Bukan dengan Dato Iskandar tu.”

“Kalau tak nak kahwin, papa bagi 1 juta rupiah je paa.”

“Fuhhh sekali ada CEO Megah Holding.. Ingat main-main.”

“Papa, Ilham Holdings macam mana? ‘Love You Mr. Arrogant”

Memang lucu dan tak kering gusi dibuatnya apabila baca dialog yang direka oleh mereka, Mustapha pun turut santai melayan drama Megah Holding tersebut.

Ada yang nak jadi anak papa Megah Holdings?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Comel! Foto-Foto Inaaya Naumi Kemmu Sepupu Kepada Taimur Ali Khan

Puteri tunggal kepada pasangan selebriti terkenal, Kunal Kemmu dan Soha Ali Khan ini sememangnya mewarisi penampilan dan kecantikan dari ibu dan bapanya yang begitu menakjubkan bahkan dia juga sudah pun mempunyai ramai peminat pada usianya yang kini baru menginjak 4 tahun.

Selain itu, Inaaya juga adalah sepupu kepada anak pasangan Kareena Kapoor dan Saif Ali Khan iaitu Taimur Ali Khan dan Jeh Ali Khan. Anak kecil ini baru sahaja  menyambut ulang tahun kelahirannya yang ke-4. Majlis itu bukan saja diraikan oleh keluarga besar mereka bahkan juga peminat Inaaya dari pelbagai bangsa dan negara. Hebat!

Jadi, tidak hairanlah jika foto-fotonya kini banyak tersebar di media sosial. Inaaya Naumi Kemmu juga dijangka akan menjadi artis yang terkenal apabila dia dewasa kelak! Jom kita tengok gambar-gambar comel anak kecil ini!

Kunal Kemmu dan Soha Ali Khan Pataudi kerap berkongsi foto satu-satunya puteri kesayangan mereka  di akaun instagram masing-masing. Mereka juga sering berkongsi aktiviti Inaaya semasa bermain atau belajar.

Ini adalah antara foto Inaaya Naumi Kemmu yang telah dimuat naik di akaun instagram ibunya sewaktu hari ulang tahun kelahiran Inaaya.

Dilahirkan dari keluarga yang besar dan sudah lama berkecimpung dalam industri perfileman Bollywood selama beberapa generasi, jadi tidak hairanlah jika Inaaya Naumi yang masih kecil juga sudah menunjukkan aura dan pesonanya.

Inaaya Naumi Kemmu juga telah mewarisi gen terbaik dari ibu bapanya yang terkenal dengan bakat lakonan yang luar biasa dan berketerampilan. Pada usia 4 tahun, Inaaya sudah berjaya memikat ramai orang. Mata Inaaya sangat cantik!

Gambar Inaaya yang sedang bermain bersama sepupunya, Taimur Ali Khan. Mereka berdua kelihatan mesra. Sweet sangat.

Tidak hanya rapat dengan Taimur, Inaaya juga kelihatan sangat mesra dan penyayang apabila dia mencium Jeh Ali Khan iaitu anak kedua Kareena Kapoor dan Saif Ali Khan yang baru berusia 6 bulan. Mungkin Inaaya juga mahukan seorang adik!

Soha Ali Khan yang sudah memutuskan untuk meninggalkan dunia hiburan kini sangat gembira kerana dapat bersama dan melihat sendiri perkembangan Inaaya Naumi yang kini sangat aktif dan pintar.

Itulah antara beberapa foto-foto comel Inaaya Naumi Kemmu. Adakah anda juga merasakan bahawa anak kecil ini bakal mengikuti jejak langkah orang tuanya dalam industri suatu hari nanti?


“Selidik & Cek Mukamu Di Cermin” – PU Syed Hanya Tegur Selebriti, Nafi Tumpang Populariti

Pendakwah terkenal, PU Syed menerusi sebuah hantaran di laman Instagram nya menafikan bahawa dia ingin menumpang populariti sesetengah selebriti selepas bertindak menegur mereka secara terbuka di media sosial.

Selain menumpang populariti, PU Syed atau nama sebenarya Syed Mohd Bakri bin Syed Ishak turut dikatakan ‘mengambil kerja Tuhan’ dan mengaibkan mereka. Menurut pendakwah ini, ia adalah tanggungjawabnya  sebagai umat Islam untuk mengajak orang ramai melakukan kebaikan dan mencegah kemungkaran. Malah tegas PU Syed, apa yang dilakukan oleh sesentengah selebriti secara terbuka itu ternyata adalah dosa.

” 1. ambe(saya) tak hadap @ jellar populariti dari jalan biadab pada agama dan bangsa!

“2. Itu tugas semua umat islam untuk ajak manusia melakukan kebaikan dan mencegah kemungkaran. Ambe(saya) bukan tukang kira dosa pahalamu, tapi benda dosa yang mu(kamu) iklankan secara percuma itu, adalah dosa yang budak sekolah PASTI pun tahu!” tegur PU Syed

Dalam pada itu, PU Syed turut menyelar kenyataan seorang usahawan selebriti sebelum ini yang menuduh telah mengaibkankan dirinya secara terbuka.

“3. Selidik dan cek mukamu di cermin..dan bertanyalah..dalam keadaan sedar tanpa khayalan! Adakah ambe (saya) yang mengaibkanmu atau mu(kamu) yang mengaibkan dirimu sendiri!?” tegasnya

A post shared by SYED MOHD BAKRI BENYAHYA (@pusyed_official)

Terdahulu, Murai.my melaporkan PU Syed menegur secara terbuka usahawan selebriti yang juga anak kepada pelakon veteran. Jelasnya, dia berbuat demikian kerana wanita tersebut jelas membuat dosa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Beberapa Hari Sahaja Lagi Boleh Rentas Negeri! Ini Pesanan Dr Noor Hisham Buat Orang Ramai

Rata-rata rakyat Malaysia saban hari teruja menantikan jumlah vaksinasi Covid-19 untuk lengkap mencapai 90 peratus, sebelum kebenaran untuk merentas negeri dibuka semula. Dikhabarkan, hanya sedikit masa sahaja lagi ‘lampu hijau’ akan diberikan sebagai berita gembira buat semua.

Susulan itu, Ketua Pengarah Kesihatan, Tan Sri Dr Noor Hisham (DG Hisham) memberi pesanan awal buat semua rakyat Malaysia di media sosial nya awal pagi tadi.

“Dalam beberapa hari lagi sekatan rentas negeri akan dibuka. Ianya penting untuk mengambil langkah berjaga-jaga seperti memakai pelitup muka, mencuci tangan anda dan amalkan penjarakan walaupun telah divaksin.

Jaga keselamatan keluarga dan yang tersayang, tolong lakukan ujian air liur RTK Ag kendiri dengan kerap.” Tulisnya

Membaca pesanan khas dari DG Hisham di media sosial, membuatkan orang ramai berasa gembira kerana dapat merentas tidak lama lagi dan dalam masa yang sama turut menghargai pesanan yang diberikan, untuk kekal menjaga keselamatan diri dan keluarga.

“Sangat menghargai usaha anda ‘tweeting’ ini pada 1 pagi. Terima kasih kerana sentiasa mengingatkan kami. Jaga diri dan kekal selamat juga Tan Sri. Sila berehat.”

“Akan lakukannya DG Hisham, terima kasih banyak.”

“Dr !! Semoga Allah lindungi kita semua. Amin Amin Ya Mujib. Apa pun kekal selamat semua orang !!”

“Alhamdulillah, terima kasih DG. Jaga diri anda juga.” ujar mereka

Ingat pesanan Dr Noor Hisham, jaga diri dan keluarga dengan amalkan penjarakan sosial, kerap cuci tangan, pakai pelitup muka dan lakukan ujian air liur RTK Ag kendiri dengan kerap apabila kebenaran merentas negeri dibuka nanti.


Selamat Tinggal! Hotel Silka Cheras & Holiday Villa Subang Ditutup Buat Selamanya

Sebelum ini, negara dikejutkan dengan penutupan beberapa hotel terkemuka sejak wabak COVID-19 mula merebak hampir dua tahun lalu.

Terbaru, dua lagi hotel terkemuka Holiday Villa Hotel & Conference Centre di Subang Jaya dan Hotel Silka di Cheras  telah ditutup buat selama-lamanya berkuatkuasa pada 1 Oktober lalu.

Menerusi sebuah kenyataan yang dimuatnaik di laman Instagram rasmi mereka, pihak Holiday Villa Subang memaklumkan keputusan itu dibuat berikutan terkesan dengan situasi pandemik yang melanda dunia.

A post shared by Holiday Villa Hotel Subang (@holidayvillahotelsubang)

Untuk rekod, hotel ini memulakan operasi mereka sejak tahun 1988 dan merupakan lokasi yang popular bagi lokasi perkahwinan, acara mahupun mesyuarat.

“Situasi pandemik COVID-19 telah memberik impak kepada industri hospitaliti bukan sahaja di Malaysia malah di seluruh dunia dan syarikat telah sampai ke tahap di mana kelangsungan perniagaan tidak dapat dilaksanakan lagi.

“Justeru itu, Holiday Villa Hotel and Conference Centre Subang telah membuat keputusan untuk menutup operasi hotel berkuatkuasa 1 Oktober 2021

“Kami seiklhas hati mengucapkan terima kasih atas sokongan anda dan mendoakan kejayaan serta kesihatan anda pada masa akan datang” tulis kenyataan tersebut

Dalam perkembangan lain, anak syarikat Dorsett Hospitality International (DHI), Silka Hotels mengumumkan penutupan salah satu cawangan mereka di Cheras. Juga berkuatkuasa pada 1 Oktober lalu, Silka Hotel yang terletak bersebelahn pusat membeli belah Cheras Sentral telah mengucapkan ‘selamat tinggal’ kepada pelanggan-pelanggan mereka.

“Dan sepanjang perjalanan, kami telah berkongsi beberapa memori menarik bersama

“Jadi kami ingin ucapkan ribuan terima kasih pada hari ini kerana kami akan menutup operasi dan mengucapkan selamat tinggal kepada semua” tulis pengendali Instagram Silka Hotel Cheras

Menerusi tinjauan Murai.my, Cheras Sentral juga seakan-akan ‘menunggu masa’ untuk ditutup malah kebanyakan kedai di dalamnya telah ditutup dan berpindah ke lokasi lain.

Sebelum ini, sebuah lagi cawangan Hotel Silka di Masjid Jamek telah ditutup pada awal tahun ini manakala J-Hotel by Dorsett yang terletak di tengah-tengah bandaraya Kuala Lumpur telah mengumumkan penutupan sementara operasi hotel mereka pada 28 Mei 2020.

A post shared by J-Hotel by Dorsett (@jhotelbydorsett)

Difahamkan, hotel tersebut ditutup selepas beberapa bulan dibuka kepada orang ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mentaliti perlu diubah”- Sarimah Ibrahim Komen Mengenai Pelakon Perlu Ada 1 Juta ‘Followers’

Penyanyi, pelakon dan pengacara, Che Puan Sarimah Ibrahim meluahkan pendapatnya mengenai kenyataan  yang diberi oleh seorang produser terkenal, terdapat sebuah stesen TV atas talian tidak akan mengambil pelakon yang mempunyai kurang daripada 1 juta pengikut.

Menerusi posting yang dimuatnaik di Facebook, beliau berkongsi tangkap layar profil pelakon antarabangsa kelahiran Ipoh, Perak, Tan Sri Michelle Yeoh yang telah mencipta nama di peringkat dunia dengan bakat lakonannya. Malah, pelakon Shang-Chi and the legend of the rings ini juga hanya mempunyai lebih dari 700 ribu pengikut namun sudah dikenali ramai.

Berbangga dengan pencapaian tersebut, Sarimah berkata terdapat ‘bintang’ yang memfokuskan kepada kualiti ,ketika sestengah daripada mereka lebih mengejar populariti.

“Ketika terlalu ramai mengejar kemasyhuran dengan bilangan dan kuantiti…Ada ‘superstar’ yang memfokuskan pada kualiti dan bahan”  kongsi Sarimah

Tambahnya lagi, beliau turut meminta orang ramai untuk menjadi dan memilih dengan bijak mengenai kualiti dalam industri seni.

“Pilih dengan bijak. Jadi bijak. Mengenai kualiti-bukan kuantiti. Kehidupan ini terdiri lebih banyak daripada bilangan nombor. Anda dan saya bernilai lebih daripada itu.

(Posting ini berkaitan dengan pernyataan yang dikeluarkan oleh beberapa produser bahawa stesen TV Malaysia tidak akan mengambil mana-mana pelakon yang mempunyai kurang daripada 1 juta pengikut.”-ujar Sarimah lagi

Ibu kepada seorang cahaya mata perempuan ini turut memberitahu bahawa mentaliti individu harus diubah apabila bercakap mengenai “kualiti” dan “populariti” seseorang itu.

“Mentaliti perlu diubah apabila mengenai ‘kualiti’ dan ‘populariti’. BUKAN mengenai bilangan orang. #besmart Terdapat ramai artis berbakat yang dapat menaikkan bar di Malaysia..dengan ‘followers’ yang kurang dari 1 juta.

Media sosial bukan satu-satunya ukuran bagi populariti.”- jelasnya

Tinjauan Murai.my di ruangan komen mendapati rata-rata netizen bersetuju dengan kenyataan yang diberikan oleh selebriti verstail itu.

“Totally agree 100% Michelle Yeoh dulu berlakon dalam filem HongKong sebelum melebarkan sayap ke Hollywood. Filem Hollywood pertama yang dilakonkan oleh beliau ialah James Bond Tomorrow Never Dies pada tahun 1997 lakonan Pierce Brosnan. Beliau merupakan anak kelahiran perak dan Miss Malaysia 1983.”

“Followers boleh dibeli…Kualiti, mutu tidak boleh dibeli..Sebab tu banyak movie/drama sampah sekarang. Bila penonton macam kami beralih kepada korean drama, Thai drama, Taiwan…Jangan mengutuk kami penonton.” komen netizen

“Setuju 100%. Bakat perlu datang dahulu kemudian followers datang kemudian. Followers ramai tapi berlakon hauk..Bertahan hanya beberapa tahun je lepas tu end up jual produk.”

“Entertainment industry kat Malaysia sucks sebab semua pentingkan populariti. Nak yang viral atau trending. Nak yang kontroversi bagai. Semua demi keuntungan. Tapi tak sedar yang dia ambil berlakon tu kayu dan yang menyanyi tu hancus… Apa pun masyarakat memilih sebegitu so memang tak kemana la kita nih.” tambah mereka

Terdahulu, seorang penerbit tampil mempertahankan keputusan stesen TV yang menetapkan syarat bagi pelakon yang ingin muncul dalam saluran itu perlu mempunyai jumlah pengikut (followers) lebih sejuta di Instagram.

Syarikat penerbitan beliau turut menyambut baik perkara itu dan menggalakkan peminat artis berkenaan untuk memuat turun dan menonton kandungan disediakan dalam saluran tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ingatkan Sudah Insaf! Penyanyi Lelaki Terus Menggatal, Hantar Mesej Berunsur Lucah

Tidak sangka! Itulah gambaran yang diberikan sebaik sahaja Murai.my menerima beberapa tangkap layar perbualan berbaur lucah daripada seorang penyanyi lelaki.

Menerusi kiriman pembaca Murai.my, penyanyi itu telah membalas hantaran Insta-story milik netizen tersebut dengan bertanyakan mengenai foto makanan yang dimuatnaiknya di Instagram. Bagaimanapun, penyanyi itu turut menyamakan gambaran ‘sedap’ gambar makanan dengan tubuh badan netizen tersebut.

Menurut netizen tersebut ini bukanlah kali pertama penyanyi itu menghantar mesej sedemikian, ini kerana beberapa tahun sebelum ini turut berbuat demikian. Jelasnya lagi, dia tidak menyangka penyanyi itu masih lagi berkelakuan demikian apatah lagi sebelum ini dikhabarkan hampir maut berikutan jatuh sakit sehingga mencetuskan kebimbangan peminat. Malah, kononnya sebelum ini dia pernah berkata ingin kembali ke pangkal jalan namun masih lagi bersikap sedemkian.

Sekadar info, penyanyi ini pernah popular suatu ketika dahulu dengan sebuah single hits yang kini masih menjadi siulan ramai.


[VIDEO] Rami Malek Pernah Berbual Dengan Kate Middleton, Siap Bergurau Soal Peribadi!

Siapa sangka aktor Hollywood, Rami Malek pernah mempunyai perbualan yang tidak dijangka bersama bersama Duchess of Cambridge, Kate Middleton.

Aktor No Time To Die ini menceritakan pertemuannya bersama Kate di British Academy Film Awards (BAFTA) pada Februari 2019 sewaktu menjadi tetamu dalam rancangan Kimmy Kimmel Live.

“Saya melihat Puteri Kate pada satu ketika dan saya berkata, ‘Ini pasti memenatkan’. Dan dia berkata, ‘Kenapa’.

“Saya membalas, “Anda baru sahaja mempunyai bayi, kan?””-Kongsi Rami

via GETTY IMAGESTambahnya lagi, Kate yang terkejut dengan dengan pertanyaan tersebut sebelum kembali bertanyakan khabar Rami.

“Dia terkejut, dan dia berkata, “Apa khabar anda?”

“Dan saya pun berkata perkara yang sama “Apa khabar”

“Dengan cara yang paling elegan, dia seperti memberikan pandangan ‘bayangkan anda harus bercakap dengan semua pelakon ini’ “- dedahnya

Rami turut berkongsi perkara lucu apabila beliau berseloroh dengan mengatakan kepada Kate, dia ingin menjaga anak-anak Puteri Kate Middleton dan Putera William.

“Perkara yang paling lucu adalah saya berkata,”Anda tahu, jika anda perlu cuti, beberapa hari berehat, saya ada cadangan untuk anda”

“Kate Middleton seperti, ‘Apa maksud anda?’.

“Saya boleh menjaga anak-anak. Kalian boleh keluar, mempunyai masa bersenang-lenang”” seloroh Rami

via GETTY IMAGESBeberapa hari sebelum aktor tersebut menjadi tetamu dalam rancangan Kimmy Kimmel, Kate tampil anggun di permaidani merah untuk tayangan perdana No Time To Die dengan mengenakan gold-sequined cape gown bersama pumps berwarna nude. Putera William turut kelihatan kacak mengenakan tuksedo hitam klasik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Gong Yoo Bukan Penyayang & Tidak Miliki Ciri-Ciri Idaman Wanita, Ini Pengakuannya!

Aktor kacak, Gong Yoo atau nama penuhnya Gong Ji Cheol menggambarkan dirinya sebagai seorang yang pemalu dan bukan seorang lelaki gagah serta hebat seperti yang difikirkan oleh peminat berdasarkan watak yang dimainkannya dalam filem dan drama.

Aktor ini melakukan pendedahan mengenai dirinya sewaktu menjadi tetamu dalam rancangan You Quiz On The Block pada November lalu bahawa gambaran peminat terhadapnya sebagai seorang lelaki yang mempunyai ciri-ciri seperti ‘sweet’ dan penyayang sama sekali tidak tepat.

“Saya mempunyai imej penyayang kerana watak yang saya mainkan dalam drama, tetapi saya sedikit lebih cuai daripada apa yang orang fikirkan, jadi saya bukan seperti itu.”-dedah Gong Yoo

Aktor drama popular Goblin ini turut mendedahkan bahawa beliau bukan individu yang akan membuatkan perasaan mereka menjadi ‘jelas’, sekaligus wanita berkemungkinan tidak akan suka kerana dia bukan seorang yang terlalu penyayang.

“Ya, saya tidak suka terlalu menonjol. Itu personaliti saya.”- dedahnya lagi

Tambahnya, beliau tidak berani untuk bercakap mengenai soal cinta dan merasakan bercakap mengenainya akan membuatkan perasaannya kekok.

“Saya bukan seorang lelaki yang disukai wanita. Saya tidak fikir saya jenis lelaki yang berani berhadapan dengan cinta.”- ujarnya

Walaubagaimanapun, aktor kacak ini turut menjelaskan bahawa beliau gembira dengan pekerjaannya sebagai pelakon kerana dapat ekspresikan perkara yang terlalu malu untuk dikatakan dalam kehidupan nyata, dan dibawa  menerusi watak-wataknya.

“Ada perkara yang tidak dapat saya lakukan kerana saya malu. Jika saya meminjam watak, saya dapat melakukan segalanya. saya mendapat kepuasan yang berbeza dari itu.”-katanya lagi


Peminat Kecewa Episod Akhir ‘Perisik Cinta Tak Diundang’ Tak Seperti Yang Dibayangkan

Drama popular Perisik Cinta Tak Diundang gandingan hebat antara Andi Bernadee, Shiha Zikir, Hafidz Roshdi, Bella Astillah, dan barisan pelakon yang lain, melabuhkan tirai drama dengan pengakhiran jalan cerita yang tak disangkakan oleh penonton.

Siapa sangka drama kesukaan ramai ini berakhir dengan perkahwinan antara Erianna dan Amar, manakala hubungan Niyaz dan Medina terputus begitu sahaja tidak seperti pengakhiran bahagia yang dibayangkan oleh ramai penonton setia drama bersiri ini.

Boleh dikatakan selepas tamat episod yang ditayangkan, orang ramai mula membanjiri ruangan komen media sosial barisan pelakon drama bersiri ini seperti Andi Bernadee, Shiha Zikir dan Bella Astilla.

Rata-rata ramai yang luah tidak dapat menerima pengakhiran drama tersebut, dan masing-masing beri pendapat mahukan siri kedua drama ditayangkan.

“Asal ‘ending’ dia tergantunggg, tak puas hati”

“Ending’ sedihlah, ‘season 2 please'” Komen mereka di Instagram Andi

“Alaaa ‘ending’ tu.. Nak sambung lagi… Syok sangat tengok @shihazikir dengan Niyaz.”

“Best’ lah cerita ni nak sambungan lagi.”

“Kenapa ‘ending’ macam tu. Alaaa… Harap sangat Niyaz dengan Medina kahwin tapi orang lain yang kahwin.” Komen mereka di Instagram Shiha

“Terima kasih @bellaastilla … Tamat sudah Perisik.. InShaaAllah kita tunggu Perisik 2 pula… Sayang Bella.”

“Ending’ lain dari lain… Selalu tengok hero heroin nikah.. Ni tengok pasangan kedua yang nikah.. Okalah.. Semoga ada musim 2 atau Raya ke nanti…”

“Perisik Cinta Tak Diundang 2 ‘please.” Komen mereka di Instagram Bella

Masih kecoh dengan ‘ending’ drama Perisik Cinta Tak Diundang, Andi Bernadee muatnaik klip video yang mengandungi kompilasi babak dalam drama tersebut bersama Shiha Zikir dengan kapsyen dirinya suka dengan episod akhir drama.

“Saya suka je ‘ending’ tadi.” Komen Andi

Melihat kapsyen tersebut membuatkan peminat beri komen yang agresif di Instagramnya, namun Andi membalasnya dengan tenang.

“ELOKLAH KAU ‘SINGLE’ JE SAMPAI ABANG JAMIL MAMPOS. EGO EGO EGO.” Komen salah seorang peminat

“Siapa suruh pulangkan cincin.. Tu makannya.” Balas Andi

Apa-apa pun drama Perisik Cinta Tak Diundang memang meletup habis, jalan cerita lain dari biasa. Agak-agak musim kedua keluar tak nanti?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senarai Mi Segera Terbaik Dunia, Malaysia Nombor 1 Bagi Kategori ‘Mi Sup’

Baru-baru ini, sebuah agensi berita yang berpengkalan di Amerika Syarikat, The Strategist menerusi portal mereka New York Magazine telah berkongsi bersama pembaca mereka mengenai senarai mi segera terbaik berdasarkan pengalaman dan temubual bersama 8 orang pakar.

Mereka terdiri daripada chef, penulisan niche makanan, penulis buku masakan dan ‘foodies’. Akui penulis tersebut, ia agak sukar untuk menentukan mi segera yang terbaik kerana masing-masing mempunyai citarasa dan pilihan tersendiri. Justeru itu, New York Magazine telah membahagikannya mengikut kategori tertentu dan mi segera di seluruh dunia telah diperolehi hasil daripada pembelian atas talian.

Sesuatu yang membanggakan apabila Lucas Kwan Peterson yang berkhidmat sebagai kolumnis di The Los Angeles Times telah menyenaraikan jenama Malaysia, MyKuali sebagai mi segera terbaik bagi kategori sup. Untuk rekod, Lucas telah menyenaraikan secara terperinci 31 jenis mi segera di seluruh dunia pada November 2019 mengikut kualiti dan rasa serta mencadangkan orang ramai untuk mencuba Mi segera kari putih Pulau Pinang MyKuali (Penang White Curry).

“Berdasarkan pengalaman saya, anda tidak boleh tersilap dengan mi segera dari MyKuali

“Saya suka MyKuali kari putih Penang (Pulau Pinang)” ujar Lucas dalam ulasannya seperti dipetik oleh The Strategist

Berikut, Murai.my kongsikan senarai mi segera terbaik mengikut kategori hasil analisa mereka.


Pernah Disyaki Sebagai Pengganas? Ini 5 Sisi Gelap Keluarga Shah Rukh Khan

Raja Bollywood, Shah Rukh Khan (SRK) dan anak lelakinya, Aryan Khan menjadi tumpuan ramai sejak kebelakangan ini berikutan penangkapan Aryan yang terlibat dengan kes dadah dan masih berada dalam proses penyiasatan.

Selain Aryan, terdapat beberapa sisi gelap keluarga SRK yang tidak diketahui ramai serta mengejutkan. Anda ingin tahu dengan lebih lanjut? Scroll sampai habis okay!

SRK pernah menceritakan kisah pahitnya apabila pernah dianggap sebagai pengganas oleh imigresen Amerika Syarikat. Hal ini disebabkan namanya dikatakan serupa dengan nama salah seorang ahli pengganas yang sedang dicari oleh polis.

Lebih buruk lagi, perkara yang sama berlaku padanya sebanyak tiga kali iaitu pada tahun 2009, 2010, dan terakhir pada tahun 2016. Gara-gara itu, SRK sering diperiksa dengan sangat teliti selama hampir dua jam kerana diangggap sebagai pengganas.

SRK juga terpaksa berhadapan dengan seluruh populasi India apabila foto lamanya bersama PM Imran kembali muncul dan tersebar di media sosial. Hal tersebut mencetuskan kontroversi apabila kenyataan terdahulu SRK yang mengatakan bahawa beliau adalah Pro-Pakistan telah menjadi topik perbincangan di kalangan rakyat India yang sedia maklum mempunyai hubungan tegang dengan Pakistan.

Disebabkan kontroversi itu, rakyat India beramai-ramai memboikot SRK dengan tanda pagar #BoycottShahRukhKhan yang sempat menjadi trending di media sosial.

Selain itu, SRK juga pernah memberikan kenyataan mengejutkan kepasa para peminat apabila memberitahu bahawa keluarganya tidak menganuti sebarang agama. Hal ini disebabkan SRK dan isterinya, Gauri Khan memiliki kepercayaan yang berbeza.

SRK beragama Islam, manakala Gauri dan anak-anaknya merupakan penganut agama Hindu. Beliau juga mendakwa telah mengajar anak-anaknya dengan memanggil mereka sebagai orang India dan bukan orang yang memiliki agama.

Bukan sahaja memberikan pernyataan kontroversi, SRK juga pernah terpalit dengan isu hubungan sulit yang mengejutkan dunia hiburan Bollywood.

SRK dikatakan mempunyai hubungan sulit dengan Priyanka Chopra selepas dilihat memakai jaket milik SRK dan menghabiskan masa bersama sehingga jam 3 pagi.

Dan yang terkini, putera sulung kepada SRK telah ditangkap kerana didakwa terlibat dengan kes dadah. Aryan dan 7 orang rakan yang lain ditahan ketika mengadakan parti di atas kapal layar Cordelia pada 2 Oktober 2021.

Aryan dikatakan bersama salah seorang rakannya ketika diserbu pihak polis dan turut ditemui bersama adalah  dadah dalam kasut rakannya. Aryan dan rakannya yang lain kini disiasat polis sama ada mereka terlibat dalam pengedaran dadah atau menjadi pengguna bahan larangan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nordiana Ke Kandang Saksi, Tapi Kenapa Zoey Rahman Dipanggil?

Nampak kes melibatkan saman penyanyi Siti Nordiana ke atas lima individu itu atas dakwaan menfitnah masih belum temui noktahnya. Siti Nordiana atau mesra dipanggil Nana ini akan  memberi keterangan dari kandang saksi pada perbicaraan kes saman fitnah tersebut.

Hakim Mahkamah Sesyen memerintahkan agar perbicaraan penuh dijalankan pada 15 Oktober dan 20 Oktober ini.

Peguambela Nurul Hafidzah Hassan dari firma guaman NHA Advocates & Solicitors yang mewakili defendan keempat dan kelima iaitu Sam Musyadzafar Bin Samin (Sam Samin) dan Razidah Binti Ahmad Senusi (Aida G.) menyatakan yang kedua-dua defendan yang diwakili beliau akan mengemukakan tujuh orang saksi, termasuk kedua-dua anak guamnya.

“Antara saksi yang akan dipanggil semasa perbicaraan ialah Zoey Rahman, pelakon yang pernah dikaitkan dengan Siti Nordiana,” kata Nurul Hafidzah.

Terdahulu, Nurul Hafidzah menyatakan yang pihak plaintif tidak mempunyai asas kes bagi saman fitnah tersebut kerana tiada sebarang pernyataan fitnah yang telah dikeluarkan oleh anak-anak guam beliau.

Peguam tersebut juga berpendapat bahawa kes saman fitnah yang diambil oleh Siti Nordiana tidak memenuhi semua elemen bagi individu yang ingin mendakwa pihak-pihak yang telah memfitnah.

“Pada setakat ini, dokumen-dokumen, fakta-fakta yang telah dipersetujui, dan fakta-fakta untuk dibicara telahpun difailkan. Kami belum menerima senarai saksi dari Siti Nordiana dan mungkin akan dibekalkan pada hujung minggu ini,” tambah Nurul Hafidzah.

Siti Nordiana adalah saksi plaintif yang pertama dan akan masuk ke kandang saksi pada hari pertama dan kedua perbicaraan. Penyanyi tersebut akan melalui pemeriksaan balas oleh peguam defendan bermula dari hari perbicaraan pertama.

Ketua pasukan pembelaan bagi defendan keempat dan kelima tersebut juga berkata yang Siti Nordiana akan berada dalam kandang saksi sepanjang masa beliau diperiksa balas dan diperiksa semula dalam memberikan keterangan beliau kerana beberapa bukti penting akan turut dikemukakan sebagai keterangan yang bakal dikemukakan kepada mahkamah.

Sebelum ini media melaporkan yang bicara saman fitnah tersebut akan bermula pada 29 September tetapi ianya telah ditangguhkan ke bulan ini kerana tarikh tersebut bertindih dengan pendengaran kes sivil Abu Syafiq di Kuantan.


Netizen Terbayang Suara Fazura Baca Kapsyen Istimewa Buat Permaisuri Selangor

Pelakon, penyanyi dan usahawan jelita, Nur Fazura meluahkan rasa kagum terhadap Tengku Permaisuri Selangor, Tengku Permaisuri Norashikin Abdul Rahman.

Ini berikutan Tengku Norashikin berkenan untuk menggayakan koleksi tudung Fazura ketika menghadiri penyerahan sumbangan alat bantuan belajar, kepada pelajar asnaf fakir dan miskin Lembaga Zakat Selangor di Istana Bukit Kayangan, Shah Alam pada Khamis.

Terharu melihat Tengku  Norashikin mengenakan tudung Fazura dari koleksi Kakak Kita, , usahawan jelita ini turut mengagumi keperibadian baginda yang bersifat merendah diri apatah lagi koleksi tersebut hanya bernilai kurang dari RM30.

Lantaran itu, demi meluahkan rasa berbesar hati dan penghormatan terhadap Permaisuri Selangor, Fazura memberi ucapan penuh bait puitis serta kaya dengan keindahan bahasa.

“Redup memandang, sejuk mata memandang, dari mata turun ke hati. Faz sangat kagum, bersyukur dan berbesar hati melihat DYMM Tengku Permaisuri Selangor Tengku Norashikin berkenan mengenakan Tudung Fazura.

Dalam kita sering didendangkan dengan kisah-kisah hartawan, sungguh menginsafkan melihat seorang permaisuri negeri berkenan mengenakan tudung dengan harga kurang dari RM30.

Dari telaga yang jernih, tidak akan mengalir air yang keruh. Siang menjadi angan-angan, malam menjadi sebuah mimpi. Suri teladan seluruh negeri.

Junjung Kasih Tuanku. Semoga Allah SWT terus merahmati DYMM Tengku Permaisuri Selangor.” Ujar Fazura

Membaca posting Fazura dan melihat penampilan sederhana serta sifat rendah diri yang dibawa Tengku Norashikin, rata-rata daripada warganet berasa gembira dan teruja.

“Oh tuhan ku, baginda sangat merendah diri.”

“Terbaik @missfazura dan DYMM Tengku Permaisuri Selangor.”

‘MasyaAllah…. Bertuah sungguh Fazura dapat penghargaan dari Tuanku Permaisuri ‘donning’ shawl Fazura. Dan kelihatan sangat jelita dan eksklusif!” ujar mereka

Dalam pada itu, selain memuji keperibadian permaisuri kesayangan rakyat Selangor, warganet juga tertarik dengan kapsyen yang ditulis oleh Fazura yang digambarkan sebagai penuh dengan puitis. Malah, mereka juga berseloroh seolah-olah dapat mendengar suara  isteri kepada Fattah Amin itu membaca kapsyen tersebut.

“Kapsyen Faz biasanya akan tersusun indah dengan nada yang merendah diri, sedap dibaca dan kedengaran ikhlas dari hati… Tiada singkatan perkataan atau ‘ayat pasar’… Baik menulis dalam bahasa Inggeris atau bahasa ibunda, tulisan dan luahan hati Fazura memang mengagumkan.”

“Baca kak Faz punya ayat, dah boleh terngiang-ngiang cara dia bercakap. Sayang kak Faz.”

“Saya boleh dengar suara bila baca kapsyen anda. Ajaib betul.’

“Baca ni, lepas tu terngiang-ngiang suara Fazura baca kapsyen. Wow!” kata mereka lagi

Dahsyat netizen ni sampai boleh terbayang dengar suara Fazura baca kapsyen ni, tapi memang cantik susunan bahasa yang digunakan patutlah ramai yang terpukau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ustazah Asma’ Harun & Lufya Omar Beri Komen ‘Trend’ Usahawan Wanita Sanggup Jual Diri

Gara-gara memberi teguran kepada usahawan selebriti, PU Syed dikatakan cuba menumpang populariti dan mengaibkan individu berkenaan.

Isu panas ini turut mendapat perhatian pendakwah bebas terkenal Ustazah Asma’ Harun, dan sekaligus memberi teguran terbuka kepada golongan usahawan dan juga masyarakat di media sosialnya.

Ustazah Asma’ akui berasa sedih melihat akhlak masyarakat semakin tenat dengan melakukan aksi tidak bermoral di media sosial, tapi malangnya setelah memberi teguran mereka pula dipersalahkan biarpun berniat untuk melaksanakan perintah Tuhan.

“TIADA SIAPA YANG BOLEH BUAT KERJA TUHAN TAPI YANG RAMAINYA BERANI LAWAN TUHAN.

Harus faham, kami ni bukan buat kerja Tuhan, tapi sedaya upaya melaksanakan kerja yang Tuhan perintahkan sebagai seorang saudara se-Islam.

Saya juga sayang dan hormat kamu, tapi lebih sayang kepada masyarakat dan generasi anak-anak kita yang telah dirosakkan minda dan akhlak oleh sebahagian selebriti, influencer, founder produk dan sesiapa sahaja yang tidak bermoral di media sosial.” Katanya

Menyentuh soal pendakwah mengejar populariti dan pengaruh, Ustazah Asma’ menegaskan mereka (pendakwah) bukan ingin menumpang populariti sesiapa atau mengejar ‘rating’ apatah lagi ia bukanlah satu kebanggaan atau anugerah.

Menurut pendakwah wanita itu lagi, mereka akan dipertanggungjawabkan di akhirat kelak kerana tidak mencegah kemungkaran yang berlaku.

“PU Syed, para pendakwah, orang awam termasuklah saya yang menegur bukan nak tumpang populariti sesiapa atau nak kejar rating. Popular dan pengaruh bukanlah satu kebanggaan atau anugerah, ia hanyalah alat dan amanah untuk digunakan kepada jalan mengajak kebaikan atau mencegah kemungkaran” Tulisnya lagi

Selain itu, Ustazah Asma’ menjelaskan sebenarnya sudah terlalu banyak aduan mengenai usahawan selebriti berkenaan diterima kerana menormalisasikan maksiat dengan aksi dan percakapan yang mengghairahkan secara terbuka di media sosial.

Dan malangnya bukan usahawan selebriti itu saja yang melakukan berkelakuan begitu, ramai usahawan wanita lain sanggupkan menggadaikan maruah diri mereka sebagai wanita muslim demi mengaut keuntungan dunia.

Sebenarnya dah lama dan kerap kali saya menerima aduan khusus tentang beliau, kebimbangan ramai pihak terhadap normalisasikan aksi dan percakapan luc** serta mengghairahkan secara terbuka. Bahkan di kalangan netizen melakukan perkara yang sama.

Ini sebuah barah yang makin kronik dalam masyarakat, terutama di kalangan ‘founder’ produk seumpamanya. Kalian teruja apabila tontonan di media sosial meningkat, begitu juga dengan jualan walaupun dengan jalan maksiat yang dilakukan secara terbuka atas tujuan ‘marketing’.

Kerana ingin mengaut keuntungan dunia yang sementara, harga dan maruah diri wanita musim sanggup digadaikan begitu saja, jika iman tidak boleh menghalang di mana perginya rasa malu dalam diri?” Tulisnya lagi

Melihat posting Ustazah Asma’, pelakon tanah air Lufya Omar atau nama sebenarnya Lutfyah Sheikh Omar berkongsi pendapat diruangan komen posting pendakwah berkenaan.

Pelakon ini juga mengakui berasa takut melihat cara wanita masa kini berniaga, dengan melakukan aksi sedemikian akan menyebabkan norma baru yang akan menjadi satu kebiasaan dalam kehidupan.

“Sejujurnya saya pun takut tengok cara ramai wanita berniaga melariskan produk-produk mereka. Malu anak-anak gadis kita tengok. Takut-takut dah terbiasa tengok wanita berjaya dengan cara berniaga cara sebegini dan menjadi ikutan..

Lama-lama jadi terbiasa ‘New Form’. Perasaan malu itu mesti ada, bukan malu untuk berusaha berniaga tapi malu melakukan adegan yang tidak sopan dan pakaian yang keterlaluan.” Komen Lufya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] DSV Terkena Buatan Orang, Mohon Doa Kembali Sihat

Jutawan kosmetik terkenal, Datuk Seri Vida (DSV) akui telah terkena buatan sihir daripada pihak yang tidak bertanggungjawab berikutan dirinya berada dalam keadaan sihat serta tidak bermaya sejak beberapa hari lalu.

Perkara itu didedahkan sendiri oleh DSV menerusi laman Instagram nya pada malam Khamis selepas mendapatkan khidmat seorang ustaz dalam menjalani rawatan secara Islam. Terdahulu, pada Rabu DSV mendedahkan dirinya berasa ‘panas’ dan pitam pada malam sebelumnya.

A post shared by Dato' Seri Dr. Hajah Vida (@datoserivida)

Dalam video secara langsung itu, kelihatan DSV memegang telur dan meletakkan beberapa kali pada wajahnya dipercayai sebagai medium perubatan. Malah pada telur itu juga tertulis sesuatu dipercayai beberapa ayat suci Al-Quran. Bagaimanapun, ibu kepada pelakon dan penyanyi Cik B itu menegaskan bahawa ia bukan lakonan selain meminta ustaz yang merawatnya mengesahkan perkara tersebut.

“Ustaz bagi penerangan sedikit dan cakap kepada mereka ustaz daripada mereka fitnah saya

“Tak ada nak drama-drama lah benda ini bukan nak berdrama. Daripada nak pergi berlakon dengan Michael Ang bukan mudah nak bayar saya

Jelas DSV lagi, dia masih tidak boleh mendedahkan dengan lebih terperinci mengenai apa yang terjadi kerana masih dalam rawatan. Terdahulu, nama DSV menjadi sebutan ramai di media sosial selepas mendedahkan ingin mendirikan rumahtangga dengan bekas pembantu peribadinya. Namun, perkara tersebut seperti mendapat tentangan Cik B dan ‘status’ untuk meneruskan perkahwinan mereka ketika ini juga masih samar.


“Marketing Lubang Jub*r?”-Diva AA Akui Rasa ‘Semak’ Dengan Kisah Cinta DSV & Iqbal

Pengacara dan pelakon sensasi Azwan Ali atau lebih dikenali sebagai Diva AA menerusi sebuah hantaran di laman Twitter meluahkan rasa ‘semak’ dengan kisah percintaan di antara jutawan kosmetik, Datuk Seri Vida (DSV) dengan bekas pembantu peribadinya (PA) Ahmad Iqbal Zulkefli.

Menerusi tangkap layar yang dimuatnaik di laman Twitter, Diva AA memberitahu bahawa kisah percintaan antara DSV dan Iqbal telah ‘menyemakkan’ susur masa media sosialnya dan menyifatkan hanya orang  bodoh sahaja yang mempercayai kisah cinta di antara DSV dan Iqbal.

“SEMAKKKK TLLL! MARKETING LUBANG JUBORRR????GTHHH PUIII BANGSAT TERHANJING JER YANG PERCAYA! EEE JIJIKKK”- kecam Diva AA

Walaubagaimanapun, dia telah menutup ruangan komen dan ulang kicau di atas hantaran yang dimuatnaiknya pada Khamis.

Terdahulu, percintaan di antara jutawan kosmetik, DSV dan bekas pembantu peribadinya menjadi perhatian ramai apabila Iqbal meluahkan hasratnya untuk mengahwini DSV. Walaubagaimanapun, perkahwinan mereka mendapat tentangan dari anak perempuan DSV disebabkan jarak umur yang jauh dan berpendapat Iqbal mempunyai “sebab lain” untuk mengahwini ibunya.


“Saya Masih Orang Yang Sama”-Adele Akui Terluka Dengan Komen Mengenai Berat Badannya

Penyanyi Adele, meluahkan rasa kecewa terhadap komen netizen mengenai penurunan berat badannya yang drastik selepas bersenam selama sekitar tiga tahun .

Menerusi temubualnya bersama Vogue, Adele memberitahu bahawa tubuh badannya menjadi tumpuan sepanjang karier sebagai seorang penyanyi.

“Tubuh saya telah menjadi objektif sepanjang karier saya. Bukan hanya sekarang. Saya faham mengapa ia mengejutkan. Saya faham mengapa sesetengah wanita terluka.

Secara visualnya, saya mewakili banyak wanita. Tetapi saya masih orang yang sama.”- dedah Adele

Tambahnya, beliau akui komen netizen mengenai tubuh badannya telah menyakitkan perasaanya.

“Dan bahagian yang paling terburuk adalah pebualan kejam yang dilakukan oleh wanita lain mengenai tubuh badan saya. Saya sangat kecewa dengan itu. Ia menyakitkan perasaan saya.”-Luah Adele

Penyanyi Rolling In The Deep ini memberitahu beliau menyedari peminat terkejut dengan tubuh badannya yang langsing selepas memuatnaik foto dirinya di Instagram pada Mei 2020 dan menyatakan bahawa beliau tidak akan pernah berkongsi proses untuk langsing secara dalam talian.

“Orang terkejut kerana saya tidak berkongsi ‘perjalanan saya’. Mereka terbiasa dengan orang yang mendokumentasikan semuanya di Instagram, dan kebanyakan orang yang berada pada kedudukan saya akan mendapat masalah besar dengan jenama diet.

Saya melakukannya untuk diri sendiri dan bukan untuk orang lain. Jadi mengapa saya harus berkongsinya. Saya tidak menganggapnya menarik. Ini tubuh badan saya”- katanya

Menerusi American Vogue, Adele memberitahu bahawa sebahagian daripada perjalanan kesihatannya bermula kerana pergi ke gimnasium untuk membantu meredakan segala anxiety dengan lebih baik.

“Ia menjadi masa saya. Saya menyedari bahawa ketika saya bersenam, saya tidak mempunyai anxiety. Ia bukan mengenai menghilangkan berat badan.

Saya berfikir, jika saya boleh menjadikan badan saya kuat secara fizikal, dan saya dapat rasa dan melihatnya, kemudian mungkin suatu hari nanti saya dapat membuatkan emosi dan minda saya kuat secara fizikal”- kata Adele

Penyanyi ini mendedahkan bahawa beliau tidak melakukan sebarang diet dan intermittent fasting. Sebaliknya, beliau hanya bersenam sebanyak dua atau tiga kali sehari dan mengangkat berat pada waktu pagi,. Selain itu, Adele turut melakukan kardio pada waktu malam, sering mendaki dan bertinju pada waktu petang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Samsung Galaxy Tab S7 FE, Ini 4 Kelebihan Yang Ramai Tak Tahu

Kini sesi persekolahan secara PDPR (Pengajaran Dan Pembelajaran Di Rumah) semakin menjadi topik utama ketika musim pandemik ini. Ramai ibubapa yang memilih untuk membeli tablet kepada anak-anak mereka untuk sesi pembelajaran. Sebagai pelajar, sebuah tablet bukan sahaja dapat digunakan untuk menghadiri kelas secara dalam talian tapi banyak lagi manfaatnya.

Seperti pengalaman saya bersama Samsung Galaxy Tab S7 FE 5G, ternyata banyak perkara boleh dilakukan pada tablet ini. Galaxy Tab S7 FE 5G dilengkapi dengan S Pen, skrin 12.4 inci yang besar, dan ekosistem sangat sesuai untuk pelajar.

Berikut adalah idea projek yang dapat dilakukan untuk kemahiran diri dan kreativiti dengan menggunakan Galaxy Tab S7 FE 5G, iaitu:

Penyelidikan menunjukkan bahawa tulisan tangan mengaktifkan bahagian otak yang berkaitan dengan memori dan aktiviti memecah maklumat baru. Sama ada dengan pena di atas kertas atau menggunakan pen digital di skrin sentuh, kajian mendapati kesannya seragam, meningkatkan ingatan penulis.

Galaxy Tab S7 FE 5G dapat digunakan untuk melatih memori dengan tulisan tangan menggunakan S Pen yang disertakan dengan pembelian.

S Pen menawarkan pengalaman menulis semula jadi seperti menggunakan pen kerana latensi rendah dan hujungnya yang lembut. Disokong oleh aplikasi Samsung Notes, fungsi S Pen menjadi lebih optimum. Anda boleh mengedit, menulis, menyalin, menambah nota, untuk mengimport fail PDF ke dalam nota. Sekiranya tulisan tangan anda tidak kemas kerana anda tergesa-gesa, ia dapat diluruskan dengan cepat melalui ciri Auto Straightens.

Doodling dan pewarnaan sering dianggap sebagai aktiviti yang menyeronokkan atau hanya untuk menghindari kebosanan. Salah satu perkara positif yang dapat diperoleh adalah melegakan tekanan, melatih fokus, dan mengurangkan stress.

Galaxy Tab S7 FE 5G dilengkapi dengan ‘preloaded creativity tools’ yang menjadikan corak dan pewarnaan menjadi mudah.

Anda boleh menggunakan lebih dari 50,000 pen dan berus yang tersedia untuk mencoret-coret. Gunakan aplikasi S Pen dan PENUP untuk mewarnai ratusan template yang ada.

Anda juga dapat memanfaatkan Galaxy Ecosystem untuk menikmati pengalaman merentas peranti yang lancar, seperti ciri Quick Share untuk berkongsi karya anda dengan mudah dengan peranti Galaxy yang lain.

Jangan bimbang dengan pemproses Snapdragon 750G, RAM 6GB, memori dalaman 128GB yang boleh diperluas hingga 1 TB, anda tidak akan menghadapi masalah untuk berkreatif dan menyimpan lebih banyak karya mereka di tablet ini.

Pada zaman sekarang, kemahiran bahasa asing adalah penting kerana bahasa akan menjadi medium untuk berinteraksi dengan orang-orang dari seluruh dunia. Gunakan tablet Galaxy Tab S7 FE 5G dengan layarnya yang besar untuk mempraktikkan kemahiran berbahasa dengan membaca sastera bahasa asing dan jangan lupa memuat turun kamus untuk membantu.

Anda juga dapat menggunakan fitur second screen sehingga mirroring ke layar monitor yang lebih besar.

Anda juga boleh memanfaatkan ciri fitur multi-active window untuk belajar secara serentak.

Fungsi ini memungkinkan untuk membuka tiga aplikasi sekaligus.

Galaxy Tab S7 FE 5G juga boleh digunakan untuk menonton filem bahasa asing untuk berlatih bahasa sambil menghiburkan diri sendiri. Jangan bimbang tentang kualiti audio, kerana tablet ini mempunyai dua pembesar suara dengan suara dari AKG dan Dolby Atmos untuk pengalaman bunyi surround 3D.

Pada masa kini, hampir semua orang muda mempunyai akaun media sosial. Ada juga yang menggunakan media sosial atau saluran Youtube peribadi untuk memaparkan kandungan inspirasi yang memberi inspirasi kepada orang lain.

Samsung Galaxy Tab S7 FE 5G dimuat dengan aplikasi Canva yang membantu membuat pelbagai bahan kandungan media sosial dengan lebih mudah. Aplikasi Canva pada Galaxy Tab S7 FE juga menyediakan templat eksklusif untuk pengguna peranti Samsung Galaxy.

Di samping itu, ia mengandungi lebih dari 60 juta elemen kreatif yang dapat digunakan untuk mula membuat kandungan media sosial yang memberi inspirasi.

Tak cukup masa  semasa membuat kandungan? Tidak perlu risau untuk menggunakan tablet Samsung Galaxy Tab S7 FE 5G dalam jangka masa yang lama. Baterinya 10,090mAh, anda boleh mengerjakan projek ini  sepanjang hari dan ia menyokong sistem pengecasan pantas sehingga 45W.

Di samping itu, anda juga dapat menggunakan Samsung Dex pada Samsung Galaxy Tab S7 FE 5G untuk membuat tablet seperti komputer riba sehingga antara muka pengguna menjadi seperti PC yang selesa untuk melakukan tugasan kuliah.

Samsung Galaxy Tab S7 FE 5G tersedia dengan 2 pilihan warna iaitu Mystic Black, Mystic Pink dan Mystic Silver.  Lihat foto dibawah untuk maklumat dan spesifikasi lebih terperinci bagi Galaxy Tab S7 FE 5G .

Galaxy Tab S7 FE (4 + 64GB) tersedia untuk pembelian dengan harga runcit RM1,899, manakala versi (6 + 128GB) dijual pada harga runcit RM2,199. Mulai sekarang hingga 31 Oktober 2021, pelanggan akan menerima hadiah PERCUMA 8 apabila mereka membeli Galaxy Tab S7 FE.

Untuk Galaxy Tab S7 FE (4 + 64GB), pelanggan akan membawa pulang hadiah percuma – satu Book Cover. Untuk Galaxy Tab S7 FE (6 + 128GB), pelanggan akan mendapat dua hadiah – Book Cover dan Smart Keyboard Trio 500.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Semoga Mereput Dalam Neraka”-Caprice Mahu PDRM Kenakan Tindakan Tegas Terhadap Pelaku Seksual

Isu pelaku seksual yang semakin menjadi-jadi di Malaysia mendapat reaksi dari pelbagai pihak termasuklah penyanyi rap terkenal, Caprice yang berharap agar pihak Polis Diraja Malaysia (PDRM) untuk mengambil tindakan tegas terhadap pelaku seksual tersebut.

Menerusi hantaran di Instagram, Caprice turut  mendedahkan bahawa terdapat pihak yang tidak berpuas hati dengannya yang sering melakukan posting mengenai gangguan seksual yang berlaku.

“Salam guys, ada pihak yang tak puas hati tiap kali kita post apa-apa tentang sexual harassment.”- dedah Caprice

Dalam pada itu, Caprice turut berharap agar pelaku seksual diambil tindakan tegas oleh pihak Polis.

“Caprice harap @pdrmsia_official ambik tindakan keras kepada sexual predators dekat Malaysia. Makin lama depa ni di bela..makin berani, dan makin rosak Malaysia nanti.”-luah Caprice

Caprice turut menyatakan bahawa mereka yang selalu melakukan kerja terkutuk tersebut akan mengambil kesempatan disebabkan kedudukan dan kuasa yang ada pada sestengah pelaku seksual tersebut.

“Kalau korang perasan, kes orang beruniform askar isap jari, kes boss cium dahi staff, dan lain-lain..mangsa selalu caught off-guard & stuck bila benda tu berlaku.

Orang yang selalu buat kerja jijik ni akan ambil kesempatan dari kedudukan dan kuasa mereka (uniform, pangkat, atau berpengaruh) to prey on their victims. Semoga pelaku seksual mereput dalam neraka.”-katanya

Tambahnya lagi, sesiapa yang melindungi dan mempertahankan pelaku seksual dan pedofilia, mereka turut bersalah seperti mereka yang melakukan jenayah tersebut.

“Sesiapa yang melindungi, mempertahankan , dan mengikuti pelaku seksual dan pedofilia…anda juga bersalah seperti mereka yang melakukan jenayah itu.”- katanya lagi

Sebelum ini, pernah tular video seorang jurujual wanita di sebuah kedai vape alami gangguan seksual oleh seorang lelaki yang berpakaian seragam. Terkini, tular lagi kes gangguan seksual lain apabila seorang lelaki sengaja mencium kepala mangsa dan memberikan alasan mahu mengambil cop yang telah terjatuh di pejabat mereka.

Semoga pelaku seksual dikenakan tindakan tegas terhadap perlakuan jijik mereka.


“Anda Semua Seperti Tiada Perasaan” – Elyana Kecewa Ejen Insurans Guna Gambar & Video Tanpa Izin

Penyanyi dan pelakon, Elyana meluahkan rasa kecewa apabila segelintir ejen insurans telah menggunakan gambar dan video yang dimuatnaiknya bagi tujuan promosi .

Menerusi sebuah hantaran yang dimuatnaik nya di laman Insta-story pada malam Khamis, Elyana atau nama sebenarnya Erneelya Elyana binti Emrizal menyifatkan tindakan mereka itu seperti tidak berperasaan. Malah, dia turut menegaskan tidak akan memberi keizinan buat ejen insurans yang telah menggunakan gambar dan videonya.

” Kepada semua ejen insurans yang mengambil kesempatan atas kesulitan saya, dengan menggunakan setiap video dan gambar tanpa meminta izin

“Anda Semua Seperti Tiada Perasaan” luah Elyana

Dalam pada itu, difahamkan pihak pengurusan Elyana sudah menghubungi ejen-ejen insurans yang terlibat dan meminta mereka untuk memadam gambar dan video yang digunakan dengan kadar segera.

Sekadar info, ketika siaran langsung konsert Gegar Vaganza musim keempat pada 2017, pelantun Tak Tercapai Akalmu ini telah menggemparkan industri apabila membuat pendedahan bahawa dirinya sedang berjuang melawan penyakit kanser limfoma tahap empat yang dihidapinya. Difahamkan, kanser tersebut telah merebak ke beberapa organ badannnya.

Dalam perkembangan lain, bekas pengurus syarikat rakaman Elyana sebelum ini, Sam Samin telah berkongsi kepada media nombor akaun bank penyanyi itu bagi mengumpul dana meringankan beban kos perubatan. Buat individu mahupun organisasi tertentu yang ingin memberi sumbangan boleh salurkan ke akaun bank Maybank milik Elyana 114254214344.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tiz Zaqyah Bosan! Golongan Anti Vaksin Sering Beri Pelbagai Alasan

Mungkin bosan melihat sikap golongan anti vaksin yang sering memberi pelbagai alasan di media sosial, membuatkan bintang drama bersiri popular Nur Kasih dan Sara Sajeeda, Tiz Zaqyah berkongsi pandangannya di laman Twitter hari ini.

Pelakon jelita ini menyuarakan pandangannya, dengan menyifatkan sikap golongan anti vaksin yang sering berdolak-dalih memberi alasan mengenai vaksin sebagai membosankan dan mahu golongan tersebut ‘move on’.

“Cakap saja, anda tidak mahu vaksin sebab anda tidak mahu. Lagi pun anda semua beri alasan yang sama, ianya bosan. ‘Moving on’.” Ciapnya di Twitter

Sekadar info, Tiz atau nama sebenarnya Siti Zaqyah Abdul Razak antara selebriti yang aktif di laman Twitter. Selain berkongsi perihal dirinya, Tiz juga gemar mengulas isu semasa yang hangat diperkatakan oleh warganet.

Bak kata Tiz Zaqyah, ‘move on’ sajalah tak perlu beri pelbagai alasan sebab perkara pokoknya diri sendiri memang tak nak ambil vaksin tersebut.


Bergurau Tentang Kekalahan Farah Ann? Fara Fauzana Suruh Pergi Bertanding Sendiri!

Sempena meraikan Hari Sukan Negara 2021, penyampai radio popular Fara Fauzana memuatnaik foto bersama ratu gimnastik negara, Farah Ann dengan ucapan istimewa buat atlet tersebut.

Berdasarkan hantarannya di Instagram, Fara mengatakan pencapaian ratu gimnastik negara itu sangat membanggakan kerana mampu bertanding sehingga ke peringkat Olimpik. Malah, wanita itu jgua bertanding seorang diri di acara berprestij tersebut dengan senyuman dan semangat diri yang kental.

“@farahann94 – Pencapaian yang membanggakan rakyat Malaysia sehingga ke peringkat Olimpik. Walaupun bertanding seorang diri Walaupun bertanding seorang diri tapi semangat dan senyuman dia dah buatkan semua orang bangga.” Tulisnya

Dalam masa yang sama penyampai radio senior ini memberi amaran buat orang ramai yang cuba untuk bergurau mengenai kekalahan Farah Ann di Olimpik Tokyo 2020 baru-baru ini. Tegasnya,  mereka boleh cuba pergi bertanding sendiri dan lihat sama ada berkemampuan seperti atlet negara itu.

“JANGAN SESEKALI BERGURAU CAKAP ‘alaa dia pergi pun kalahh!’

Cuba awak sendiri buat, tengok mampu ke tidak?!!

Ok sabar Fafau, sabar. Apa pun TERIMA KASIH Farah Ann kerana buat habis baik untuk Malaysia” Tulisnya lagi

Betul kata Fara Fauzana, suka sangat mengecam dan bergurau tentang kekalahan atlet cuba pergi bertanding sendiri tengok mampu buat ke tak.


Tak Sabar! Ini 5 K-Drama Menarik Sepanjang Oktober 2021

Sudah seminggu bulan Oktober membuka tirainya. Anda masih mencari K-Drama menarik untuk tontonan sepanjang bulan ini? Berikut kami shortlist beberapa K-Drama menarik buat anda semua. Stay tune guys!

Drama Jirisan yang dibintangi oleh Jun Ji Hyun sebagai top ranger Gunung Jiri, Seo Yi Kang dan Joo Ji Hoon sebagai rookie ranger Kang Hyun Jo, menyembunyikan rahsia yang tidak dapat diungkapkan.

Drama ini mengisahkan insiden yang berlaku di taman negara ketika keduanya mula mencari kebenaran di sebalik kemalangan misteri yang berlaku di gunung. Mereka adalah renjer yang melindungi gunung dan menyelamatkan pendaki yang hilang.

My Name mengisahkan Yoon Ji Woo (Han So Hee), seorang wanita yang menyertai organized crime ring dan di bawah arahan mereka, dikehendaki menyamar sebagai undercover agent untuk mengetahui kebenaran di sebalik kematian bapanya.

Park Hee Soon berperanan sebagai rakan lama bapanya dan mob boss Choi Moo Jin, manakala Ahn Bo Hyun adalah Jeon Pil Do, seorang detektif polis yang menjadi rakan kepada Yoon Ji Woo.

Reflection Of You adalah mengenai Jung Hee Joo (Go Hyun Jung), yang dibesarkan dalam kemiskinan. Beliau kini menjalani kehidupan yang berjaya di samping keluarga yang bahagia dan kaya, namun beliau masih menyimpan perasaan kosong mengenai masa yang telah berlalu.

Shin Hyun Been adalah Go Hae Won, yang membesar sebagai remaja yang cantik tetapi sangat terluka akibat pertemuan singkatnya bersama Jung Hee Joo, dan dia mendapati luka itu hanya terus bersambung seiring dengan waktu yang berlalu.

Berdasarkan manhwa (komik Korea), The King’s Affection adalah drama percintaan mengenai putera mahkota, yang sebenarnya seorang wanita yang menyamar sebagai lelaki, dan guru putera mahkota.

Park Eun Bin memegang watak sebagai Putera Mahkota Lee Hwi, wanita yang menyamar dan ditinggalkan kerana menjadi wanita, manakala Rowoon SF9 sebagai guru Lee Hwi, Jung Ji woon.

Peng mengisahkan seorang wanita bernama Go Sa Ri (Yoon So Hee) memasuki usia 30-an ketika empat lelaki berada dalam hidupnya.

Beliau menghadapi situasi sukar apabila rakan baiknya Pi Jung Won (Choi Won Myeong), bos Ki Sun Jae (Joo Woo Jae), bekas teman lelaki Jeon Woo Sang (Lee Seung II), dan model muda Yeon Ha Rim secara serentak berusaha untuk memenangi hatinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Achey & Fad Kini Dalam Kumpulan Boro, Apa Jadi Dengan Bocey?

Selebriti verstail yang dikenali ramai menerusi kumpulan Bocey, Achey dan Fad mengumumkan penyertaan mereka di dalam Maharaja Lawak Mega 2021 (MLM2021) yang akan bermula pada minggu hadapan (15 Oktober 2021).

Bagaimanapun, kedua-dua pelawak ini membuat kejutan dengan memperkenalkan Atu daripada kumpulan Zero sebagai ahli kumpulan mereka yang terbaharu.Malah, nama Bocey juga telah ditukar kepada Boro. Ketika ditanya Murai.my mengenai perubahan nama tersebut, Achey atau nama sebenarnya Mohd Nasir Hamzah berkata ia hanya bersifat sementara dan nama guna Boro digunakan untuk penyertaan mereka bersama Atu dalam MLM kali ini.

Malah, Achey juga berkata Bocey akan sentiasa tersemat pada nama mereka apatah lagi ia merupakan kenangan bersama sahabat karib mereka yang juga pelawak terkenal, Abam Bocey.

“Tiada istilah merampas sesiapa kerana ini merupakan projek khas kami

“Malah kami juga masih dikenali sebagai Bocey. Untuk projek ini kalau kata rezeki mungkin kami akan teruskan kita tengoklah nanti

“Persiapan pula sama sebelum ini. Bak kata Datuk AC Mizal, ia ibarat ‘world cup’ untuk semua pelawak dan kami harapkan dapat buat yang terbaik” kata Achey

Bagi penyertaan Atu pula, tiada istilah bergaduh diantara adik-beradiknya Sharif dan Syaiful di dalam Zero. Menurut Sharif, dia menghormati keputusan Atu untuk mencari ‘angin baharu’ dan dalam masa yang sama turut berbesar hati apabila pelawak Danial Zaini akan sertai mereka melengkapkan trio Zero.

“Mana mungkin kami bergaduh adik-beradik. Kami menerima keputusan Atu dengan hati yang terbuka

“Kami ‘bergaduh’ pun nanti mungkin di atas pentas bersama kumpulan-kumpulan lain” dedah Sharif

Achey dan Sharif ditemui Murai.my secara virtual di majlis sidang media perkenalan peserta-peserta MLM 2021 pada petang Khamis. Masih mengekalkan pengacara popular Datuk AC Mizal sebagai hos, MLM2021 yang bertemakan ‘Aura Baharu, Lawak Terpadu’ akan bersiaran secara langsung dari Putrajaya International Convention Centre (PICC) mulai 15 Oktober, setiap Jumaat, jam 9.00 malam selama 10 minggu.

Dalam pada itu, penyampai radio SINAR, Dina Nadzir bertindak sebagai pengacara “Backstage MLM 2021”, manakala penyampai radio GEGAR, Issey Fazlisham dan penyanyi baharu kacukan Malaysia-Filipina, Yazmin Aziz memegang peranan sebagai pengacara program Live Plus (Live +).

Beberapa kelainan ditampilkan bagi memberi nafas baharu dan suntikan yang lebih segar kepada keseluruhan latar persembahan MLM 2021. Di antaranya dengan memperkenalkan karakter juri misteri atau Naga Juri, yang juga merupakan salah seorang dari empat (4) orang lagi Juri Tetap. watak Naga Juri hanya akan didedahkan secara rasminya di pentas akhir MLM 2021 kelak.


Babak Seks Di Tandas Dalam ‘Squid Game’, Heo Sung Tae Kongsi Di Sebalik Proses Penggambaran

Anda penggemar siri popular Squid Game? Jika ya, pasti anda kenal salah satu watak antagonis dalam siri ini. Baru-baru ini, pelakon Heo Sung Tae mengadakan wawancara dengan TenAsia untuk membincangkan pengalaman berlakon dalam drama tersebut.

Dia bercakap mengenai banyak perkara menarik, termasuk babak seks dengan pelakon Kim Joo Ryeong di tandas.

Semasa wawancara, Heo Sung Tae mendedahkan proses penggambaran tempat kejadian. Menurutnya, penggambaran berjalan lancar kerana arahan dari pengarah yang begitu baik.

“Kim Joo Ryeong  dan saya mengalami banyak adegan yang sulit. Kami harus menggunakan tubuh kami dan saling bergeseran”

“Kim Joo Ryeong tidak begitu gemar makan dan tubuhnya cenderung kurus, jadi ketika menjalani penggambaran saya lebih berhati-hati. Saya bimbang dengan adegan di ranjang tetapi pada akhirnya proses penggambaran berjalan lancar berkat bantuan pengarah dan CEO produksi. “

Dalam wawancara berlainan yang berlangsung pada 2016  dengan SBS Love FM’s Song Eunyi & Kim Sook’s Unnie’s Radio, aktor  itu pernah mendedahkan bahawa dirinya tidak akan melakukan adegan ranjang.

Dia berkata  isterinya tidak mengizinkannya melakukan adegan panas walaupun dia tidak keberatan untuk berbogel dalam projek filem yang dibintanginya.

“Isteri saya tidak akan membiarkan saya berlakon dalam adegan ranjang,” katanya ketika itu.

Pelakon kelahiran 1977 itu bahkan bersedia menolak pembayaran 1 Billion Won jika ada yang memintanya melakukan adegan tersebut.

Kenyataan itu juga menarik perhatian kerana Heo Sung Tae nampaknya melakukan adegan panas dengan pelakon Kim Joo Ryung dalam Squid Game.

Sementara itu, “Squid Game” adalah drama Korea pertama yang menduduki tempat 1 di Top 10 Today Netflix di Amerika Syarikat. Di samping itu, drama ini juga mengekalkan kedudukan 3 teratas di 83 negara di seluruh negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“19 Hari Lagi Cukup 2 Tahun” – Fauziah Nawi Kenang Pemergian Anak

Hampir setiap hari pelakon veteran, Fauziah Nawi memuatnaik hantaran di Instagram mengenai Allahyarham anak lelakinya Pitt Hanif, yang merupakan seorang penulis skrip dan juga pengarah terkenal tanah air.

Posting yang dimuatnaik menunjukan betapa dalamnya kasih ibu terhadap arwah anaknya itu, dan tidak sekalipun luput dari ingatan wanita berhati cekal ini.

Hari ini Fauziah  berkongsi hitungan hari-hari yang amat bermakna bagi dirinya yang mana 19 hari lagi bakal genap dua tahun arwah anak lelakinya ditemui lemas di sebuah sungai pada tahun 2019. Ketika itu, Allahyarham baru sahaja selesai  tamat penggambaran filem Coast Guards terbitan Arie Zahrie Production.

Hari ini 8.10.2021 bererti 18 hari lagi cukup 2 tahun anakku, buah hatiku, belahan jiwa, hilang di sungai pada 26.10.2019

Dan 19 hari lagi cukup 2 tahun pada 27.10.2019 anakku Mond Firdaus bin Haji Mohamad Hanif aka Pitt Hanif diisytiharkan meninggal dunia setelah ditemui lemas di sungai, setelah menamatkan tugasnya sebagai pengarah filem Coast Guards terbitan @ariezaharieproduction, penerbit sahabat baiknya @ariezaharie.

Namun tak sehari pun, kau ku lupakan wahai anak. Moga kau tenang dalam dakapan Khaliqmu.

Sekadar info, Pitt Hanif meninggal dunia dipercayai akibat lemas selepas bot yang dinaikinya tenggelam di Sungai Jelai Lipis, Pahang.

Semoga Fauziah Nawi kuat menempuh hari-hari mendatang dengan tabah dan sabar. Murai my mendoakan semoga arwah ditempatkan dikalangan orang-orang beriman, al-Fatihah.


Wow! Jom Lihat 5 Gambar Perubahan Adele Untuk Majalah Vogue Edisi November 2021

Cerita mengenai perubahan ketara Adele dalam penampilan terbarunya sering kali menjadi buah mulut netizen. Untuk Vogue edisi November 2021, Adele ada berkongsikan beberapa gambar yang menjadi perbincangan warga netizen.

Setelah 6 tahun berdiam diri, kini Adele tampil dengan single terbaru bertajuk Easy On Me. Single terbaru ini dijangka akan direlease pada 15 October 2021. Pasti ini dapat mengubat kerinduan peminat.

Sekiranya sebelum ini kelihatan dia sering mengenakan pakaian yang tertutup, kali ini Adele kelihatan menggoda. Penyanyi lagu Hello ini mengenakan gaun seksi dan melihat kamera dengan tenungan tajam dan seksi.

Seperti dikongsikan Murai sebelum ini, Adele turut menyatakan bahawa tubuh badannya sering menjadi tumpuan sepanjang karier sebagai seorang penyanyi. Beliau juga akui komen netizen mengenai tubuh badannya telah menyakitkan perasaanya.

Bercakap mengenai perceraian dengan Simon Konecki, Adele mengakui bahawa semuanya berjalan lancar. Lebih-lebih lagi, bekas suaminya tinggal di seberang jalan di rumah yang diberikan Adele kepadanya. Adele merasakan dia dan Simon masih dapat berkongsi hak asuhan anak Angelo, jadi rasanya seperti keluarga biasa.

Akhirnya, Adele mengakui bahawa dia ketagih untuk bersenam dan menurunkan berat badan kerana ingin menghilangkan kegelisahan yang berlebihan. Dia bahkan mengaku boleh melakukan senaman sebanyak dua hingga tiga kali sehari.


Sering Diajak Ke Tandas! Heo Sung Tae Kongsi Mendapat DM Sindiran Dari Watak ‘Squid Game’

Populariti ‘Squid Game’ sememangnya luar biasa. Dari pelakon, pengarah ke pasukan produksi semuanya menerima tempias populariti. Drama Netflix yang viral ini terus menduduki tempat teratas senarai siri yang paling banyak dibincangkan di seluruh dunia.

Heo Sung Tae semakin menjadi topik hangat kerana salah satu adegan adalah aksi panas di tandas bersama pelakon Kim Joo Ryoung. Kedua dua watak yang licik dan ‘gangster’ sering mendapat tanggapan negatif dari penonton kerana dianggap terlalu menjijikkan.

Watak itu sebenarnya memberi kesan dalam kehidupan peribadi Heo Sung Tae. Heo Sung Tae mendedahkan bahawa dia sering mendapat pesanan di Instagram yang menyuruhnya membawa netizen ke tandas.

Sementara itu, Heo Sung Tae juga turut berkongsi bahawa berlaku peningkatan follower seperti pelakon “Squid Game” yang lain. Menurut Wookeren, hal ini terjadi kerana drama itu sendiri telah menjadi perbincangan di seluruh dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fizz Fairuz Bengang Produksi Buat Hal, Team ‘Shooting’ Positif

Mulai 9 September 2021, semua penggiat industri kreatif yang lengkap dua dos vaksin dibenarkan untuk kembali melakukan shooting bagi negeri yang berada dalam Fasa 1 Pelan Pemulihan Negara (PPN).

Kebenaran itu membabitkan beberapa aktiviti termasuk pembangunan dan penyiaran kandungan kreatif secara rakaman atau siaran langsung.

Baru-baru ini Fizz Fairuz ada kongsikan di laman Instagram storynya mengenai sebuah production house yang buat hal ketika menjalani pengambaran.

Production house mana buat hal? Team positif lari balik KL?

Tambahnya lagi, dia seolah-olah sudah menjangkakan bahawa pasti akan ada pihak produksi yang tidak berlaku jujur ketika melakukan pengambaran. Baginya perbuatan seperti ini adalah tindakan yang mementingkan diri sendiri.

… aku dah cakap, mesti ada yang tidak jujur, ada yang pentingkan diri sendiri

Dalam perkongsian itu, Fizz Fairuz juga menyatakan bahawa kumpulan shooting tersebut telah ‘kantoi’ apabila mereka telah lari balik Kuala Lumpur. Tindakan itu dibuat setelah mengetahui mereka telah positif Coovid-19.

Tidak bagi shooting kau mengamuk, bising, tidak boleh cari makan. Dan sekarang team shooting kantoi lari dari set, sebab positif balik KL.

Fizz Fairuz juga turut mempersoalkan kebenaran melakukan pengambaran tersebut. Baginya adakah pihak FINAS tidak memerikasa dahulu kumpulan ini sebelum melakukan pengambaran.

Baginya keperluan untuk memerika dahulu Sijil Perakuan Pengambaran (SPP) dan kelengkapan 2 dos vaksin adalah wajib sebelum melakukan pengambaran.


Pelakon, Pengarah & Pembantu Pengarah Positif Dadah! Instagram Niezam Zaidi Dibanjiri Komen Netizen

Sejak tengah malam tadi, tular di media sosial mengenai tiga individu yang mempunyai kaitan dengan industri seni setelah ditahan pihak polis disyaki terlibat dengan penyalahgunaan dadah.

Menerusi laporan Harian Metro, seorang pelakon lelaki berusia 29 tahun dalam satu serbuan di sebuah rumah di Kuala Kangsar, Perak, pada Ahad. Turut ditahan adalah pengarah dan penolong pengarah, masing-masing berusia 49 dan 47 tahun.

Hasil ujian saringan air kencing dalam serbuan yang dilakukan mendapati pelakon dan pengarah itu positif dadah jenis THC atau Tetra Hydrocannibol.Manakala penolong pengarah pula didapati positif dadah jenis AMP dan methamphetamine. Difahamkan, letika serbuan dijalankan, kesemua mereka berada dalam bilik berasingan dan kes tersebut disiasat mengikut Seksyen 12(2) Akta Dadah Berbahaya 1952, Seksyen 6 Akta Dadah Berbahaya 1952 dan Seksyen 15 (1)(a) Akta Dadah Berbahaya 1952.

Dalam perkembangan berkaitan, netizen mula berteka-teki mengenai nama ketiga-tiga individu yang dimaksudkan. Malah, nama seorang pelakon turut ‘dipetik’ oleh mereka sebagai pelakon yang ditahan. Menerusi carian Murai.my di laman Instagram pelakon tersebut, kelihatan netizen mula membanjiri ruangan komen hantaran terkini pelakon itu dengan pelbagai pertanyaan.

Berdasarkan info yang tertera, hantaran tersebut telah dibuat lima hari yang lalu dan sehingga kini pelakon berkenaan tidak memberikan sebarang maklum balas mengenai tuduhan yang dilemparkan terhadapnya.


[VIDEO] 10 Ribu Botol Sambal Nyet Khairul Aming ‘Sold Out’ Dalam Masa 3 Minit!

Pensohor media sosial, Khairul Aming meluahkan rasa terharu apabila produk perniagaannya, Sambal Nyet berjaya dijual sebanyak 10 ribu botol pada Ahad bersempena dengan jualan 10/10.

Lebih membanggakan, kuantiti botol sambal tersebut habis dijual hanya dalam masa tiga minit di sebuah aplikasi jualan atas talian. Menurut Aming atau nama sebenarnya Khairul Amin Kamarulzaman,29 kejayaan tersebut sekaligus memecah rekod jualannya pada Januari lalu dengan capaian 10 ribu botol sambal dalam masa 54 minit. Di kesempatan itu, Aming yang mempuyai 3.2 juta pengikut di laman Instagram turut mengucapkan terima kasih atas sokongan yang diberikan terhadap perniagaannya.

“10 bulan lepas bila Sambal Nyet @sambalnyet di lancarkan, kita berjaya jual 10,000 botol sambal dalam masa 54 minit. Hari ini (Ahad) 10,000 botol sambal terjual dalam masa 3 minit. Terima kasih sangat guys sebab masih support sampai ke hari ini” tulis Aming

A post shared by Khairul Amin Kamarulzaman (@khairulaming)

Dalam pada itu, menjengah ke ruangan komen siapa sangka ada diantara pengikutnya meluahkan rasa kecewa kerana tidak berjaya membeli Sambal Nyet meskipun sudah berada di atas talian sejak awal lagi.Namun, begitu mereka memuji kemajuan perniagaan Aming selain berharap dapat mencontohi kejayaannya.

Untuk rekod, sepanjang jualan Sambal Nyet semuanya telah berjaya habis dijual hanya dalam masa beberapa minit. Selain menjalankan perniagaan tersebut, Aming juga aktif dalam mencipta video masakan yang kreatif sekaligus mempunyai peminatnya tersendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jawapannya Tidak”- Syafie Naswip Nafi Ditahan Polis Akibat Kes Dadah

Berita yang tular di media sosial mengenai penahanan tiga individu yang berada dalam industri kerana penyalahgunaan dadah, masih menjadi persoalan ramai mengenai siapakah individu yang dimaksudkan.

Dalam pada itu, pelakon yang popular dengan filem Mukhsin, Syafie Naswip tampil memberikan penjelasan sebenar apabila ramai tertanya adakah dirinya individu yang ditahan pihak polis.

Menerusi posting yang dimuatnaik di Instagram, Syafie  menjelaskan bahawa dia tidak ditahan oleh pihak polis dan  dalam masa yang sama turut meminta untuk dijauhkan daripada fitnah tersebut.

“Salam semua, ramai yang DM tanya adakah individu itu adalah saya. Since saya shooting di Kuala Kangsar baru-baru ini.

Tambahnya lagi, beberapa produksi  lain turut mengadakan penggambaran di tempat yang sama selain produksi yang disertainya.

Ada beberapa produksi drama lain yang turut shooting di sana. Moga dijauhkan daripada fitnah seperti ini lagi.”- katanya lagi

Terdahulu, menurut laporan Harian Metro, seorang pelakon berusia 29 tahun ditahan dalam satu serbuan di sebuah rumah di Kuala Kangsar, Perak, semalam. Turut ditahan adalah pengarah dan penolong pengarah yang berusia 49 dan 47 tahun.

Hasil ujian ujian saringan air kencing yang dijalankan mendapati pelakon dan pengarah itu positif dadah jenis Tetra Hydrocannibol. Manakala penolong pengarah pula didapati positif dadah jenis methamphetamine.

Siapakah pelakon, pengarah dan penolong pengarah yang ditahan polis itu?


[VIDEO] Baim Wong Biadap Dengan Warga Emas Sehingga Dikritik Netizen Indonesia

Aktor kacak Indonesia, Baim Wong dikenali sebagai figura yang baik hati kerana sering memberikan wang kepada setiap individu yang ditemuinya di jalanan. Walaubagaimanapun, Baim kali ini dianggap ‘biadap’ terhadap seorang warga emas orang yang cuba menawarkan produk jualannya kepada pelakon itu.

Insiden ini dilihat dalam salah satu konten Baim di Youtube. Netizen kemudian memuatnaik semula video klip tersebut di TikTok sehingga menjadi tular di media sosial.  Dalam video itu, kelihatan Baim seperti rasa terganggu kerana diekori oleh  seorang lelaki ketika berada di jalanan sebelum bertanyakan sesuatu kepadanya.

Lalu apa kaitannya ini dengan mengejarku demi wang?”-soal Baim

Balas warga emas tersebut, dia mengejar Baim kerana berharap aktor itu akan membeli peroduk jualannya.

“Minta bantuan sahaja untuk membantu saya, jual saja.”- jelas lelaki itu

Namun begitu, respon Baim disifatkan sebagai mengecewakan kerana dia dilihat berkelakaun ‘biadab’ terhadap warga emas yang tersebut.

“Apa? Kamu mengikutiku berapa kilometer. Apa yang kamu lakukan?

Tidak, tidak ada yang mengemis.”- tegas Baim

Dalam pada itu, Baim menamatkan perbualannya bersama warga emas tersebut dan eralih ke dengan ojek online (teksi motorsikal atas talian). Bapa kepada dua cahaya mata ini juga turut memberikan wang kepada mereka yang berada di sekitarnnya.

“Seperti dia, bekerja. Ini Pak.  Ini baru kerja. Diberi wang keraja kerja. Ini kerja “- katanya lagi

Menerusi tinjauan Murai.my di ruangan komen mendapati rata-rata netizen di Indonesia berpendapat tindakan Baim tersebut disifatkan sebagai satu penghinaan terhadap warga emas.

“Allah tidak tidur..Allah Maha Melihat..sakit sekali melihat orang tua diperlakukan begitu, disakiti hatinya dan dipermalukan..Allah berkuasa mengangkat darjat dan menghinakan. Dan Allah Maha Mengetahui siapa yang layak untuk itu.

“Ketahuilah Pak Baim, diatas ilmu ada adab..Adab terhadap orang yang lebih tua.”

“Jangan begitu kepada orang tua..nanti ada akibatnya..seharusnya bercakap menggunakan etika supaya tidak menyakiti hati orang tua..Ingat Baim, hartanya titipan..semoga si Bapak mendapat rezeki yang besar.”

“Ya Allah Baim, jika kamu tiba-tiba miskin bagaimana? Kenapa melakukan begitu pada orang tua” ujar mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Erra Fazira Sudah Berkahwin Dengan Faizal Azumu?

Sejak petang Ahad,tular di laman Twitter mengenai nama pelakon,penyanyi dan pengacara Erra Fazira yang dikatakan sudah berkahwin dengan Menteri Belia dan Sukan, Dato’ Seri Ahmad Faizal Bin Azumu.

Dakwaan tersebut muncul selepas seorang pengguna laman itu yang dikenali sebagai @abam_kumis mengatakan bahawa info tersebut diperoleh berdasarkan kenyataan jiran kepada Erra ataupun Faizal.  Lebih mengejutkan, Erra turut didakwa menjadi isteri kedua kepada ahli politk itu.

Dalam padu itu, carian seorang netizen lain turut mendakwa Faizal hanya mengikuti seorang selebriti iaitu Erra atau nama sebenarnya Fazira Wan Chek di laman Instagram, kononnya menguatkan spekulasi tersebut.

Murai.my cuba menghubungi pihak Erra menerusi pengurusnya namun gagal dihubungi. Menjengah kepada hantaran terkini Instagram primadona filem Melayu itu, Erra berkongsi fotonya sedang melakukan aktiviti berbasikal bersama beberapa individu lain .

BACA LAGI: Setiausaha Faizal Azumu Respon Isu Perkahwinan Dengan Erra Fazira

A post shared by Erra Fazira (@errafazira)

Malah, pelantun Hanya Di Mata ini turut meninggalkan kiasan menafikan perkahwinannya kepada netizen yang telah membanjiri ruangan komennya dengan persoalan mengenai isu tersebut.

“Apooooo(Apa)..tak habis-habis cerita pasal kahwin ini. Apa pun, orang suka untuk berkata, jadi biarkan mereka seronok dengan berkata-kata” tulis Erra sekaligus seperti menafikan dakwaan yang tular

Sekadar info, Erra mempunyai seorang anak perempuan, Engku Aleesya hasil perkahwinan bersama bekas suami, Engku Emran sebelum bercerai pada 2014. Sebelum itu, Erra pernah berkahwin dengan penyanyi kumpulan KRU yang juga pengarah terkenal, Yusry Abdul Halim dan bercerai pada tahun 2006.


Fakta Menarik Dan Foto Transformasi Bae Suzy, Dia Sememangnya Cantik Dari Kecil!

Bagi pencinta drama Korea pasti sahaja amat mengenali selebriti yang bernama Bae Suzy. Satu nama yang sudah tidak asing lagi dengan pakej wajah yang cantik dengan bakat yang hebat. Suzy memulakan kerjayanya bersama kumpulan Miss A dibawah naungan JYP Entertainment namun kumpulan tersebut telah menamatkan kontrak mereka pada tahun 2017. Kini, Suzy berada di bawah Pengurusan SOOP dan fokus sebagai seorang pelakon.

Kali ini, kami di Murai.My ingin berkongsi dengan pembaca beberapa foto transformasi dan fakta menarik tentang Bae Suzy dari dulu hingga sekarang buat tatapan para peminatnya. Jom kita tengok!

Suzy atau nama sebenarnya Bae Su Ji dilahirkan pada 10 Oktober 1994 dan dibesarkan di Gwangju, Korea Selatan. Anak kepada pasangan Bae Wan Young dan Jeong Hyun Sook ini merupakan anak kedua dari tiga orang adik beradik. Dia mempunyai seorang kakak yang bernama Su-Bin dan seorang adik lelaki, Sang Moon . Ayahnya adalah pelatih taekwondo dan ibunya menguruskan perniagaan makanan segera.

Foto ini menunjukkan Suzy dengan rambutnya yang ditocang dua semasa bermain di sungai. Dia tetap kelihatan comel!

Beranjak ke zaman kanak-kanaknya, Suzy kelihatan cantik dengan gaun berwarna merah jambu. Dia yang menunjukkan gaya dengan meletakkan tangannya di belakang kepala sambil tersenyum malu.

Suzy sebenarnya dilahirkan dalam keluarga yang kurang berkemampuan. Bahkan, dikatakan juga rumah yang diduduki mereka sekeluarga sebenarnya sangat sempit dan tidak sesuai untuk tinggal berlima. Kerana inilah, Suzy nekad untuk bekerja lebih keras bagi mengubah nasib keluarganya dan kini dia sudah berjaya membuktikannya!

Memang tidak boleh disangkal lagi, kecantikan gadis ini telah terpancar sejak diwaktu sekolah lagi. Wajahnya kelihatan tidak banyak berbeza daripada sekarang bukan? Dengan pakaian seragam sekolah dan bunga, Suzy menunjukkan gaya yang cantik untuk album sekolahnya. Dia juga adalah pelajar lulusan Sekolah Seni Tinggi Persembahan Seoul (SOPA).

Pada Jun 2009, Bae Suzy telah mengikuti ujibakat untuk Superstar K dan berjaya melepasi pusingan awal namun akhirnya dia gagal dalam pusingan pra-penyingkiran.

Dalam masa yang sama, JYP Entertainment juga tertarik kepadanya dan mengundang Suzy untuk mengikuti ujibakat dan bergabung dengan agensi terbesar di Korea Selatan untuk menjadi pelatih di JYP Entertainment. Sebelum memulakan kerjaya dengan Miss A, Suzy sempat menjadi pelatih selama 10 bulan.  And the rest, as they say, is history!

Pada tahun 2010, JYP Entertainment telah menubuhkan MIss A dengan 4 ahli kumpulan iaitu Fei, Jia, Min dan Suzy. Single pertama kumpulan ini ‘Good Girl, Bad Girl’ telah berjaya mencuri hati peminat.  Dalam kumpulan tersebut, Suzy adalah sebagai vokalis dan juga rapper. Kumpulan ini juga telah mengeluarkan dua album yang berjudul ‘A Class’ (2011) dan ‘Hush’ (2013).

Setelah dua anggotanya iaitu Jia dan Min meninggalkan Miss A, JYP Entertainment  akhirnya memutuskan untuk membubarkan Miss A secara rasmi pada Disember 2017 dan single terakhir kumpulan ini ialah ‘Only You’ yang dikeluarkan pada tahun 2015.

Setelah Miss A dibubarkan, Suzy memulakan kariernya sebagai artis solo.

Bukan sahaja menyanyi, malahan Bae Suzy juga pernah menjadi pengacara di dalam beberapa rancangan muzik antaranya Anugerah Muzik Seoul ke-21, Anugerah Golden Disk Ke-26 dan Anugerah Mnet 20’s Choice dimana dia sendiri telah memenangi anugerah untuk kategori ‘Bintang Baru Terhangat 2011’.

Selain itu, Suzy juga telah menceburkan diri dalam bidang lakonan. Penampilan pertamanya sebagai Go Hye Mi dalam drama ‘Dream High’. Suzi  telah mengeluarkan sebuah lagu runut bunyi untuk drama ‘Winter Child’. Drama ini telah mendapat rating tontonan yang tinggi dan mencapai populariti di banyak negara lain. Dia juga telah banyak memenangi banyak anugerah dalam setiap penglibatannya dalam industri hiburan. Antara anugerah yang telah dimenanginya adalah ‘Pelakon Baru Wanita Terbaik’, ‘Pelakon Wanita Cemerlang’, dan banyak lagi. Hebat bukan?

Jenama terkenal seperti Lancome, Dior dan Guess juga pernah memilih Suzy sebagai bintang dan duta bagi produk jenama tersebut. Get that coin, girl!

Bae Suzy baru sahaja menyambut ulang tahun kelahirannya yang ke-27 pada 10 Oktober yang lalu. Hari Kelahirannya jatuh pada hari yang sama dengan Hari Kesihatan Jiwa Sedunia.

Apa-apapun, masih belum terlambat rasanya untuk kami ucapkan Selamat Hari Lahir buat Suzy. Semoga kariernya terus sukses.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Rentas Negeri Dengan Kad Vaksinasi Palsu? Ini Peringatan Polis!

Umum mengetahui bahawa Perdana Menteri, Dato’Seri Ismail Sabri telah mengumumkan bahawa pihak kerajaan telah bersetuju untuk memberi kebenaran kepada rakyat Malaysia yang telah lengkap divaksinasi untuk melakukan pergerakan rentas negeri bermula hari ini (11 Oktober 2021).

“Rentas negeri dibenarkan oleh kerajaan bermula esok (11 Oktober) jadi esok bebaslah dan inilah yang ditunggu oleh masyarakat. Walaubagaimanapun, saya harap jangan ambil lewa pematuhan Prosedur Operasi Standard (SOP).”-jelas Perdana Menteri

Walaubagaimanapun, memetika laporan Harian Metro , pihak polis memberi peringatan terhadap individu yang belum divaksin untuk tidak mencuba menggunakan kad vaksinasi palsu kerana mereka boleh diambil tindakan mengikut Akta Pencegahan dan Pengawalan Penyakit Berjangkit 1988 (Akta 342).

“Kita mempunyai empat pasukan pemantau dan dua pasukan akan bertugas setiap hari untuk melakukan pemeriksaan di pasar raya, kedai makan, dan hentian lebuh raya untuk memastikan mereka sudah lengkap dua vaksin.”-Kata Ketua Polis Daerah Kota Setar Asisten Komisioner Ahmad Shukri Mat Akhir

Tambahnya lagi, tugas pihak polis tidak akan  terhenti walaupun tiada sekatan jalan raya (SJR) dilakukan.

“Walaupun SJR dan penugasan itu sudah tamat namun tugas polis tidak terhenti di sini malah pemantauan akan berterusan termasuk pemeriksaan mengejut (snap check) akan dilakukan.”-katanya

Anda sudah bersedia untuk pulang ke kampung dan melancong bersama keluarga dan rakan-rakan!?


Selepas Niezam Zaidi, Nama Pengarah Pula Dikenalpasti Terlibat Dalam Kes Dadah

Lagi berita penularan mengenai tiga individu masing-masing merupakan pelakon, pengarah serta pembantu pengarah yang ditahan selepas disyaki terlibat dengan penyalahgunaan dadah.

Selepas netizen seakan berjaya meneka nama pelakon lelaki berusia 29 tahun yang telah dikenalpasti, terbaru nama pengarah yang didakwa juga turut tersebar. Menerusi perbincangan di forum Cari, terdapat sebuah tangkap layar mesej yang dipercayai laporan polis mengenai kes tersebut telah tular.

Selain menyatakan dengan jelas nama pelakon tersebut, turut tertera nama seorang lagi individu yang merupakan seorang pengarah terkenal. Difahamkan, pengarah itu juga merupakan anak kepada seorang pelakon veteran.

Dalam artikel Murai.my sebelum ini netizen mula berteka-teki mengenai nama ketiga-tiga individu yang dimaksudkan. Malah, nama pelakon ‘N’ turut ‘dipetik’ oleh mereka sebagai pelakon yang ditahan. Menerusi carian Murai.my di laman Instagram pelakon tersebut, kelihatan netizen mula membanjiri ruangan komen hantaran terkini pelakon itu dengan pelbagai pertanyaan.

Terdahulu, memetik laporan dari Harian Metro hasil ujian saringan air kencing dalam serbuan yang dilakukan mendapati pelakon dan pengarah itu positif dadah jenis THC atau Tetra Hydrocannibol.Manakala penolong pengarah pula didapati positif dadah jenis AMP dan methamphetamine. Difahamkan, ketika serbuan dijalankan, kesemua mereka berada dalam bilik berasingan dan kes tersebut disiasat mengikut Seksyen 12(2) Akta Dadah Berbahaya 1952, Seksyen 6 Akta Dadah Berbahaya 1952 dan Seksyen 15 (1)(a) Akta Dadah Berbahaya 1952.


Rita Rudaini Persoal Penyelia FINAS Larikan Diri Selepas Krew Dijangkiti Wabak COVID-19

Pelakon jelita, Rita Rudaini tampil bersuara selepas tersebar berita mengenai Penyelia Protokol Penggambaran (PPP) yang dilaporkan telah melarikan diri sebaik sahaja mengetahui tujuh orang dalam produksi di bawah pemantauan Penyelia tersebut dijangkiti Covid-19.

Menerusi Insta Stories, Rita mempersoalkan bagaimana ‘orang dalam’ Finas boleh turut bersekongkol dalam perihal tersebut.

“Macam mana ni..bila orang dalam, pun bersekongkol? Bila ada virus, Yang kena tuduh confirm la yang UNVACCINATED.”-tegas Rita

Dedah Rita lagi, terdapat selebrti yang enggan ke hospital dan tidak mahu memakai gelang berwarna merah jambu sebelum melarikan diri ke Kuala Lumpur.

“Dengar khabar, ada artis yang taknak pergi hospital dan taknak pakai gelang pink..lari balik KL.. Mana tanggungjawab pada orang keliling? Kat media sosial sibuk pertikai tanggungjawab orang yang UNVACCINATED.

Ingat..bila kita hari-hari gigih nak buka aib orang, Tuhan buka aib kita. Cuma pesan sistur..Dah-dah la tuu..RELAX je yang dah VACCINE ni.”- kata Rita lagi

Dalam pada itu, ibu kepada dua cahaya mata ini turut mendedahkan dia telah dianggap sebagai meroyan gara-gara bersuara mengenai isu tersebut.

“Bila kita sekali sekala bersuara..kata kita meroyan..yang depa 24/7 kat media sodial keji tu tengah bertahajud? Pastu hari-hari DM keji. Gelakkan tak boleh rentas, tak boleh dine in.

Itu je kerja korang? Itu je korang kesah bila dengan bangganya vaksin? Ooo bukan korang vaksin untuk daya tahan badan korang..paham..”-katanya

Tidak Kisah Mengenai Rentas Negeri & Dine In

Di kesempatan itu, Rita juga akui  idak kisah mengenai kebenaran rentas negeri atau ‘dine in’ , dan dalam masa yang sama bersyukur kerana ahli keluarganya berada dalam keadaan sihat.

“Sori lah..Sistur tak kisah rentas ke dine ke apa ke…. Yang penting Allah jaga 1 family sihat walafiat, dan kecukupan rezeki..

Mak? Hari-hari sistur call mama sistur..sehari dekat 10x gak la.. Walau pun jauh tak dapat bersua..sistur percaya doa sisturr untuk dia, sampai kat Allah”- dedahnya

Terdahulu, dipetik dari laporan Harian Metro, PPP yang mendapat perakaun khas dari FINAS dilaporkan telah melarikan diri sebaik mengetahui tujuh orang dalam produksi di bawah pemantauannya dijangkiti COVID-19.

“Sebelum kejadian hampir setiap hari PPP ini berada di set penggambaran. Tapi selepas tujuh orang dalam produksi disahkan positif Covid-19, PPP ini cabut lari ke Kuala Lumpur.”-Sumber Harian Metro

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Samsung Galaxy Buds2, Ini 5 Kelebihan Menarik Yang Anda Dapat

Samsung Galaxy Buds2 antara peranti terbaharu dari Samsung yang mampu memberikan pengalaman yang wow untuk anda sewaktu mendengar lagu. Samsung Galaxy Buds2 merupakan fon telinga tanpa wayar dengan pengalaman audio baru dengan bunyi yang seimbang, keselesaan yang tidak dapat ditandingi dan sambungan yang lancar ke telefon dan jam tangan anda.

Peranti ini dicirikan dengan dua mikrofon yang mengesan bunyi Ambient ketika Active Noise Cancelling menghalang bunyi yang tidak diingini. Bunyi bising latar dapat dikurangkan sehingga 98% untuk membuatkan anda ‘tenggelam’ dalam muzik, permainan, buku audio, dan podcast kegemaran anda.

Samsung Galaxy Buds2 memberikan anda kenikmatan bass yang kuat dan berkuasa melalui pembesar suara dinamik dua hala. Samsung Galaxy Buds 2 memberikan anda kualiti bunyi yang seimbang dan memperkaya setiap saat perjalanan audio anda. Dengarinya seperti anda turut berada di sana/

Samsung Galaxy Buds2 mempunyai reka bentuk yang terbukti sangat selesa untuk dipakai. Selain  bentuknya yang ergonomik,  kemasan matte yang asli memberikan penampilan yang lebih premium dan menarik.

Dengan berat 5 gram bagi setiap buds, ia mampu menyimpan muzik di telinga anda untuk gaya hidup yang paling aktif.

Bateri di dalam Samsung Galaxy Buds2 dapat memberikan masa bermain muzik sehingga 5 jam, dan gandingan bekas pengecas, memberikan masa bermain muzik sehingga 20 jam. Jika ANC diaktifkan, ia boleh digunakan sehingga lebih daripada 5 jam atau sehingga 20 jam bersama bekas pengecas.

Empat warna yang ditawarkan untuk Samsung Galaxy Buds2 iaitu, White, Graphite, Olive, dan Lavender dengan harga serendah RM499.


Faizal Azumu Buka Mulut Soal Dakwaan Berkahwin Dengan Erra Fazira

Awal pagi tadi, Murai.my melaporkan terdapat dakwaan daripada seorang pengguna Twitter kononnya pelakon, penyanyi dan pengacara, Erra Fazira telah berkahwin dengan Dato’ Seri Ahmad Faizal Azumu yang juga merupakan Menteri Belia dan Sukan.

Menjawab persoalan tersebut, menerusi laporan yang disiarkan oleh Astro Awani, Faizal mengesahkan bahawa dakwaan tersebut adalah palsu semata-mata. Malah beliau turut menyifatkan tindakan individu yang menularkan di laman Twitter itu sebagai sesuatu yang tidak bertanggungjawab.

“Menteri Belia dan Sukan, Datuk Seri Faizal Azumu [ @faizalazumu ] mengesahkan kepada Astro Awani bahawa info yang tular ini adalah palsu” lapor agensi berita itu

Sebelum itu, Erra terlebih dahulu tenang menepis dakwaan tersebut dengan memuatnaik foto terkini nya berbasikal bersama rakan-rakannya . Dalam kapsyen yang ditulis turut berkias akan sikap mereka yang bercakap mengenai perkara yang tidak benar.

“Apooooo(Apa)..tak habis-habis cerita pasal kahwin ini. Apa pun, orang suka untuk berkata, jadi biarkan mereka seronok dengan berkata-kata” tulis Erra

A post shared by Erra Fazira (@errafazira)

Sekadar info, Faizal yang berasal daripada Ipoh, Perak telah berkahwin dengan Datin Seri Dr. Nomee Ashikin Dato’ Mohammed Radzi. Hasil perkahwinan, pasangan ini dikurniakan dua cahaya mata.


[REVIEW] realme TechLife Air Purifier, Penapis Udara Dengan Ketahanan Mencapai 2,800 Jam?

Baru-baru ini, Realme Malaysia baru sahaja melancarkan sebuah penapis udara yang dikenali sebagai Realme TechLife Air Purifier.  Ini merupakan produk terbaru untuk barisan perkakas AIoT pintar.

Dilengkapi dengan sistem penapisan 3 peringkat, reka bentuk moden, dan lima tetapan mod angin. Adakah ini pembelian yang baik untuk anda? Mari selami dengan lebih dalam.

Realme TechLife Air Purifier mempunyai reka bentuk  moden  dan langsing dengan binaan plastik yang kukuh. Ia lebih besar daripada beberapa pembersih udara yang pernah saya lihat.

Di bahagian atas, anda mempunyai panel kawalan dengan butang berikut: power, auto mode, fan speed, night mode, lampu penunjuk dan butang untuk penggantian penapis, dan penunjuk masa. Begitu ringkas! Butang bertindak balas terhadap sentuhan yang sangat lembut.

Pembersih udara dilengkapi dengan monitor kualiti udara masa nyata dengan penunjuk cahaya yang menunjukkan hijau untuk kualiti udara yang baik, oren untuk kualiti udara sederhana, dan merah untuk kualiti udara yang buruk.

Cuma yang menjadi masalah adalah kepala plug 2 pin (China) yang tidak sesuai di Malaysia. Tapi tak mengapa, anda boleh dapatkan adapter plug soket, selesai masalah. Jangan lupa menanggalkan penutup plastik penapis sebelum menghidupkannya.

Panel depan boleh dilbuka dengan menekan pada bahagian atasnya. Di sini, anda akan mendapat akses ke penapis HEPA dan penapis pra.

Penapis HEPA H12 mempunyai lapisan 60-plus dan ia mampu menapis sekurang-kurangnya 99.5% zarah bawaan udara. Penapis HEPA (singkatan dari ““high-efficiency particulate air” atau  partikel udara yang mempunyai kecekapan tinggi.) dapat menangkap zarah-zarah bawaan udara hingga ukuran 0.3 mikron dan pencemaran PM2.5, termasuk debu, debunga, dan alergen lain.

Ia mempunyai kapasiti purifikasi tahap tinggi 330m³ / jam CADR, yang bermaksud bahawa ia dapat dengan cepat dan efisien memberikan hasil purifikasi yang sangat baik dalam jangka waktu yang agak singkat. realme mengatakan bahawa untuk kawasan indoor dalam keluasan 1059ft³ (30m³) misalnya, pembersih udara hanya memerlukan 14.4 minit untuk menyelesaikan satu proses pembersihan. Pada masa sama, penapis udara ini turut diiklankan dengan ketahanan mencapai 2,800 jam lamanya.

Terdapat lima tetapan mod angin. Untuk automatik, pembersih udara menyesuaikan kelajuan kipas bergantung pada kualiti udara. Kemudian anda mempunyai tiga tahap kipas: rendah, normal, dan berkelajuan tinggi. Dan terakhir, anda mempunyai Mod Malam yang menurunkan kelajuan kipas dan mematikan kebanyakan lampu penunjuk.

Sebaik sahaja anda menghidupkannya, pembersih udara membuat “imbasan” paantas dan memberitahu anda kualiti udara di dalam bilik. Saya biasanya hanya menggunakan Auto Mode, tetapi anda boleh menyesuaikan tahap kipas mengikut keinginan anda.

Sekiranya ia sudah berada di pasaran, TechLife Air Purifier sebenarnya adalah pilihan yang baik. Untuk RM399, peranti ini sangat bergaya diletakkan dalam rumah anda sebab reka bentuk modennya. Malah ia mempunyai sistem penapisan yang kuat, dan pelbagai ciri berguna seperti Mod Auto dan penunjuk kualiti udara.

Motor elektrik yang disertakan juga mampu berfungsi dengan senyap tanpa mengganggu pemilik yang sedang tidur.

Realme TechLife Air Purifier dijual pada harga RM499 dengan satu pilihan warna iaitu Pure White. Namun begitu, anda masih boleh membelinya dengan harga promosi lebih murah iaitu RM399 pada jualan pertamanya yang berlangsung pada 18 Oktober 2021. Ketersediaan adalah eksklusif di Lazada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Niezam Zaidi, Pengarah & Pembantu Direman Dua Hari, Penerbit Tidak Akan Jamin!

Sejak tengah malam Ahad, industri hiburan dikejutkan dengan penahanan tiga orang lelaki masing-masing merupakan pelakon, pengarah serta pembantu pengarah.

Dalam laporan media pada Isnin, Penerbit Eksekutif Zamriez Golden Pictures Sdn Bhd, Syafiqa Zamri mengesahkan bahawa pelakon Niezam Zaidi merupakan antara yang ditahan. Susulan itu, Syafiqa terpaksa menggugurkan nama pengarah dan penolong pengarah telefilem terbitannya berikutan disyaki terbabit dengan penyalahgunaan dadah dalam satu serbuan di sebuah rumah di Kuala Kangsar.

Ujarnya lagi, dia berasa terkilan kerana pengarah dan penolong pengarah tersebut seharusnya menghabiskan baki penggambaran sebanyak 20 peratus manakala Niezam pula sudah tamat babaknya dan dibenarkan pulang usai menjalani penggambaran. Bagaimanapun, pelakon itu memilih untuk duduk di ‘homestay’ mereka bersama dua lagi individu tersebut.

Dalam pada itu, Syafiq turut berkata enggan mengikat jamin mereka malah mengambil keputusan untuk menggugurkan nama mereka dalam telefilem tersebut serta-merta.

“Saya enggan mengulas lanjut berhubung tangkapan pengarah, penolong pengarah, serta pelakon telefilem ini.

“Saya serahkan kes ini kepada pihak berkuasa. Kami juga tidak bercadang untuk ikat jamin mereka, sebaliknya kami mengambil keputusan untuk menggugurkan nama mereka dalam telefilem ini secara serta-merta.

“Pelakon yang terbabit dengan penyalahgunaan dadah ini juga tidak akan diambil berlakon selepas ini. Mujurlah babak lakonannya dalam telefilem ini sudah selesai,” katanya kepada portal Harian Metro

Dalam laporan Berita Harian, Ketua Polis Perak, Datuk Mior Faridalathrash Wahid berkata pelakon lelaki  itu serta pengarah dan penolongnya direman selama dua hari bagi membantu siasatan mengikut Seksyen 12(2), Seksyen 6, dan Seksyen 15(1)(a) Akta Dadah Berbahaya (ADB) 1952.

Ketika ditahan ketiga-tiga suspek berada di sebuah rumah di Taman Chandan Putri 2, di Kuala Kangsar dan hasil pemeriksaan menjumpai bahan disyaki ganja dianggarkan seberat 1.45 gram selain syabu dianggarkan seberat 0.38 gram dengan nilai rampasan dadah RM270. Malah botol plastik yang diubah suai untuk kegunaan menghisap dadah turut dirampas.

Saringan ujian air kencing mendapati semua suspek positif dadah tetra hydrocannibol (TCH), methamphetamine dan amphetamine. Lebih mengejutkan,seorang daripada suspek mempunyai dua rekod kesalahan lampau masing-masing bersabit jenayah dan dadah.


“Kau Punya Kontroversi Bodoh Kau Bangga Pulak”-Tiz Zaqyah Kecam Selebriti Sembunyi Status COVID-19

Pelakon yang popular dengan drama Nur Kasih, Tiz Zaqyah meluahkan rasa berang terhadap selebriti yang menyembunyikan  status COVID-19 mereka.

Menerusi laman Twitter, pelakon ini turut mempersoalkan tindakan para selebriti tersebut yang bertindak menyembunyikan status mereka yang pernah dijangkiti  wabak berkenaan

“Rupanya ramai celebrity pernah kena covid tapi sorok. Like why? Lol”- ujar Tiz

Tambahnya lagi , para selebriti seharusnya mendidik dan menjadikan isu tersebut  sebagai satu kesedaran.

“You’re supposed to educate and be the awareness. Pasal covid nak malu pulak.

Kau punya stupid controversy kau bangga pulak.”-  tegas Tiz

Sehingga kini ciapan tersebut telah mendapat hampir 14 ribu tanda suka selain diulangkicau lebih dari 7 ribu pengguna laman Twitter.

Semalam, Murai.my melaporkan bahawa pelakon jelita Rita Rudaini turut mempersoalkan isu yang sama. Jelas Rita, dia mendapat info bahawa terdapat selebriti yang enggan pergi ke hospital dan memakai gelang berwarna merah jambu dan melarikan diri ke Kuala Lumpur.

“Dengar khabar, ada artis yang taknak pergi hospital dan taknak pakai gelang pink..lari balik KL. Mana tanggungjawab pada orang keliling?- tulis Rita

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Siri Komik Superman Terbaru, Anak Clark Kent & Lois Lane Jadi Biseksual

Pengeluar komik superhero terkenal dunia, DC Comics memiliki ramai peminat di seantero dunia dengan pelbagai kisah superhero yang diminati ramai seperti Batman, Wonder Woman, Catwoman, Superman dan sebagainya.

Kini banyak koleksi komik keluaran DC Comics memperkenalkan watak-watak superhero LGBT beberapa tahun kebelakangan ini. Ianya bukanlah sesuatu yang mengejutkan namun lain pula jika bercakap mengenai karakter superhero yang satu ini.

Dalam edisi Superman: Son of Kal-El, difahamkan anak lelaki kepada Clark Kent dan Lois Lane iaitu Jon Kent menjadi Superman terbaru bagi keluaran siri tersebut.

Ia mungkin tidak mengejutkan peminat cerita superhero ini, namun pengumuman DC Comics di laman sesawang mereka tentang identiti watak superhero ini yang merupakan seorang biseksual mengejutkan orang ramai.

Jika dalam siri Superman terdahulu, Clark telah jatuh cinta dengan Lois  yang merupakan seorang wartawan jelita dan berwibawa. Kini dalam siri terbaru ini, Jon juga jatuh cinta dengan seorang wartawan lelaki,Jay Nakamura.

Tidak seperti biasa karakter, Jon diolah menjadi superhero biseksual yang mencintai lelaki dan dalam masa yang sama menentang kejahatan dalam kehidupan diri yang penuh kompleks.

Dipetik dari DC Comics, penulis bersiri komik popular Superman iaitu Tom Taylor mengatakan Superman merupakan superhero yang menegakkan keadilan, memberi harapan dan kebenaran.

Untuk menampilkan siri superhero yang bersifat kepelbagaian, DC Comics ini menampilkan jalan cerita yang berbeza dan membawa peminat untuk meneroka identiti karakter Jont dalam siri baru ini dari sudut pandang LGBT.

Apa pandangan anda terhadap siri Superman biseksual ini?


Azad Jasmin Titip Nasihat Buat Niezam Zaidi, Jadikan Isu Dadah Sebagai Pengajaran

Berita penahanan Niezam Zaidi yang disyaki terlibat dengan kes penyalahgunaan dadah ternyata mengejutkan ramai, malah rata-rata peminat turut tidak menyangka pelakon berusia 29 tahun itu akan berbuat demikian.

Menjengah ke hantaran terkini Niezam kira-kira seminggu yang lalu, di ruangan komen peminat membanjiri dengan pelbagai ucapan dan doa buat pelakon M4M4 ini. Tidak terkecuali rakan selebriti seperti Azad Jasmin turut menitipkan sebuah ucapan buat Niezam.

Menurut Azad atau lebih mesra disapa sebagai Pak Azad, dia menyifatkan Niezam seperti diperangkap selain memintanya untuk menjaga diri.

“Kami tahu bahawa awak telah diperangkap..jaga diri Zam..” tulis Pak Azad

Dalam pada itu, dia turut berharap agar pelakon kelahiran Ipoh, Perak ini dapat jadikan isu yang dihadapinya sebagai sebuah pengajaran.

“Jadikan ini satu pengajaran hidup hang bro..”katanya lagi

Terdahulu, industri dikejutkan dengan berita penahanan tiga orang lelaki masing-masing merupakan pelakon, pengarah serta pembantu pengarah. Kesemua mereka ditahan selama dua hari bagi membantu siasatan mengikut Seksyen 12(2), Seksyen 6, dan Seksyen 15(1)(a) Akta Dadah Berbahaya (ADB) 1952.

Ketika ditahan, ketiga-tiga suspek berada di sebuah rumah di Taman Chandan Putri 2, di Kuala Kangsar dan hasil pemeriksaan menjumpai bahan disyaki ganja dianggarkan seberat 1.45 gram selain syabu dianggarkan seberat 0.38 gram dengan nilai rampasan dadah RM270. Malah botol plastik yang diubah suai untuk kegunaan menghisap dadah turut dirampas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.